REPUBLIKA SLOVENIJA

**Ministrstvo za obrambo**

UPRAVA REPUBLIKE SLOVENIJE  
ZA ZAŠČITO IN REŠEVANJE

URAD ZA REGIJSKO DELOVANJE

Izpostava Koper

Številka: 8421-5/2020-11 – DGZR

Datum: 30. 12. 2024

**REGIJSKI NAČRT**

**ZAŠČITE IN REŠEVANJA**

**OB NESREČI ZRAKOPLOVA**

**ZA OBALNO REGIJO**

**Verzija 4.0**

|  |  |  |  |
| --- | --- | --- | --- |
| *VSEBINA* | *ORGAN* | *DATUM* | *PODPIS ODGOVORNE OSEBE* |
| ***IZDELAL / SKRBNIK*** | *Izpostava URSZR Koper* | 30. 12. 2024 | *Andrej Gustinčič* |
| ***PREGLEDAL*** | *Uprava RS za zaščito in reševanje* | 15. 11. 2024 | *8421-5/2020-10 - DGZR*  *URSZR* |
| ***ODOBRIL*** | *Poveljnik CZ za Obalno regijo* | 30. 12. 2024 | *mag. Zvezdan Božič* |
| ***SPREJEL*** | *Vodja Izpostave URSZR Koper* | 30. 12.2024 | *Rok Kamenšek* |

**KAZALO**

[Uvod 1](#_Toc169266175)

[1 NESREČA ZRAKOPLOVA 1](#_Toc169266176)

[1.1 Značilnosti nesreče zrakoplova na območju Obalne regije 2](#_Toc169266177)

[1.2 Državna meja z Republiko Hrvaško 3](#_Toc169266178)

[1.3 Morje 3](#_Toc169266179)

[1.4 Težko prehodne soline 3](#_Toc169266180)

[1.5 Prevozi nevarnih snovi 3](#_Toc169266181)

[1.6 Terorizem in druge oblike množičnega nasilja 4](#_Toc169266182)

[1.7 Verjetnost nastanka verižne nesreče 4](#_Toc169266183)

[1.8 Potresna ogroženost 4](#_Toc169266184)

[1.9 Sklepne ugotovitve 4](#_Toc169266185)

[2 OBSEG NAČRTOVANJA 6](#_Toc169266186)

[2.1 Temeljne ravni načrtovanja 6](#_Toc169266187)

[2.2 Temeljna načela zaščite, reševanja in pomoči 6](#_Toc169266188)

[3 ZAMISEL IZVAJANJA ZAŠČITE, REŠEVANJA IN POMOČI OB NESREČI ZRAKOPLOVA 7](#_Toc169266189)

[3.1 Temeljne podmene načrta 7](#_Toc169266190)

[3.2 Zamisel izvedbe zaščite in reševanja 8](#_Toc169266191)

[3.3 Uporaba načrta 9](#_Toc169266192)

[4 SILE, SREDSTVA IN VIRI ZA IZVAJANJE NAČRTA 10](#_Toc169266193)

[4.1 Pregled organov in organizacij, ki sodelujejo pri izvedbi 10](#_Toc169266194)

[nalog iz regijske pristojnosti 10](#_Toc169266195)

[4.1.1 Organi regije: 10](#_Toc169266196)

[4.1.2 Sile za zaščito, reševanje in pomoč regije: 10](#_Toc169266197)

[4.1.3 Lokalna raven pomoči 11](#_Toc169266198)

[4.2 Materialno-tehnična sredstva za izvajanje načrta 11](#_Toc169266199)

[4.3 Predvidena finančna sredstva za izvajanje načrta 11](#_Toc169266200)

[5 OPAZOVANJE, OBVEŠČANJE IN ALARMIRANJE 13](#_Toc169266201)

[5.1 Opazovanje 13](#_Toc169266202)

[5.2 Obveščanje pristojnih organov in služb 13](#_Toc169266203)

[5.3 Obveščanje javnosti 14](#_Toc169266204)

[5.3.1 Obveščanje prebivalcev na ogroženem naseljenem območju 14](#_Toc169266205)

[5.3.2 Obveščanje splošne (širše) javnosti 15](#_Toc169266206)

[5.3.3 Obveščanje drugih držav 15](#_Toc169266207)

[5.4 Alarmiranje 15](#_Toc169266208)

[6 AKTIVIRANJE SIL IN SREDSTEV 17](#_Toc169266209)

[6.1 Aktiviranje sil in sredstev za ZRP 17](#_Toc169266210)

[6.2 Aktiviranje organov vodenja CZ in njihovih strokovnih služb 17](#_Toc169266211)

[6.3 Aktiviranje regijskih sil in sredstev za zaščito, reševanje in pomoč 18](#_Toc169266212)

[6.4 Zagotavljanje pomoči v materialnih in finančnih sredstvih 19](#_Toc169266213)

[7 UPRAVLJANJE IN VODENJE 20](#_Toc169266214)

[7.1 Organi in njihove naloge 20](#_Toc169266215)

[7.1.1 Izpostava URSZR Koper 20](#_Toc169266216)

[7.1.2 Poveljnik CZ za Obalno regijo 20](#_Toc169266217)

[7.1.3 Štab CZ za Obalno regijo 20](#_Toc169266218)

[7.1.4 Policijska uprava Koper 20](#_Toc169266219)

[7.1.5 KZPS d.o.o. – LKZP Portorož 21](#_Toc169266220)

[7.1.6 ZVKD – Območna enota Piran 21](#_Toc169266221)

[7.1.7 ZRSVN – Območna enota Piran 21](#_Toc169266222)

[7.1.8 Javna zdravstvena služba – ZD Koper, Izola, Piran 21](#_Toc169266223)

[7.1.9 SB Izola 21](#_Toc169266224)

[7.1.10 NIJZ OE Koper 22](#_Toc169266225)

[7.1.11 NLZOH OE Koper 22](#_Toc169266226)

[7.1.12 CSD Južna Primorska – enota Koper, Izola, Piran 22](#_Toc169266227)

[7.1.13 Nevladne organizacije 22](#_Toc169266228)

[7.2 Operativno vodenje 22](#_Toc169266229)

[7.2.1 Preiskovanje nesreče zrakoplova 23](#_Toc169266230)

[7.3 Uporaba zvez 24](#_Toc169266231)

[8 UKREPI IN NALOGE ZAŠČITE, REŠEVANJA IN POMOČI 25](#_Toc169266232)

[8.1 Ukrepi ZRP 25](#_Toc169266233)

[8.1.1 Prostorski, urbanistični, gradbeni in drugi tehnični ukrepi 25](#_Toc169266234)

[8.1.2 Radiološka, kemična in biološka zaščita 26](#_Toc169266235)

[8.1.3 Evakuacija 27](#_Toc169266236)

[8.1.4 Sprejem in oskrba ogroženih prebivalcev 27](#_Toc169266237)

[8.1.5 Zaščita kulturne in naravne dediščine 28](#_Toc169266238)

[8.2 Naloge ZRP 29](#_Toc169266239)

[8.2.1 Iskanje pogrešanih oseb ob nesreči zrakoplova 29](#_Toc169266240)

[8.2.2 Gašenje in reševanje ob požarih 29](#_Toc169266241)

[8.2.3 Prva pomoč in nujna medicinska pomoč 30](#_Toc169266242)

[8.2.4 Reševanje na težko dostopnem predelu ali na naseljenem območju 31](#_Toc169266243)

[8.2.5 Reševanje na vodi in iz vode 32](#_Toc169266244)

[8.2.6 Pomoč ogroženim in prizadetim prebivalcem 32](#_Toc169266245)

[8.2.7 Zagotavljanje osnovnih pogojev za življenje 32](#_Toc169266246)

[9 OSEBNA IN VZAJEMNA ZAŠČITA 34](#_Toc169266247)

[10 RAZLAGA POJMOV IN OKRAJŠAV 35](#_Toc169266248)

[10.1 Pomen pojmov 35](#_Toc169266249)

[10.2 Razlaga okrajšav 36](#_Toc169266250)

[11 SEZNAM PRILOG IN DODATKOV 37](#_Toc169266251)

[11.1 Seznam skupnih prilog 37](#_Toc169266252)

[11.2 Seznam posebnih priloge 37](#_Toc169266253)

[11.3 Seznam skupnih dodatkov 38](#_Toc169266254)

[11.4 Seznam posebnih dodatkov 38](#_Toc169266255)

## Uvod

Regijski načrt zaščite in reševanja ob nesreči zrakoplova v Obalni regiji, verzija 1.0 (v nadaljevanju: regijski načrt), je izdelan na podlagi Državnega načrta zaščite in reševanja ob nesreči zrakoplova verzija 5.0, ki ga je izdelala URSZR leta 2023 in je bil sprejet s sklepom Vlade RS, številka 84200-2/2023/3, z dne 6. 7. 2023.

Regijski načrt je izdelan na podlagi Regijske ocene ogroženosti iz leta 2006 in dopolnjene leta 2010 in 2019, Zakona o varstvu pred naravnimi in drugimi nesrečami (Uradni list RS, štev. 51/06-UPB1, 97/10 in 21/18-ZNOrg), Uredbe o vsebini in izdelavi načrtov zaščite in reševanja (Uradni list RS, št. 24/12, 78/16 in 26/19), Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 92/07, 54/09, 23/11 in 27/16) in predpisih s področja varstva pred naravnimi in drugimi nesrečami ter prepisih, ki urejajo letalstvo.

S tem načrtom se urejajo obveščanje in opozarjanje ob nesreči zrakoplova, aktiviranje sil in sredstev ZRP, odrejanje in izvajanje zaščitnih ukrepov, naloge ZRP in sile ZRP, osebna in vzajemna zaščita, odpravljanje posledic in zagotovitev osnovnih pogojev za življenje ob nesreči. Ta načrt ne ureja področja iskanja zrakoplova. Z regijskim načrtom se ne urejajo naloge in aktivnosti, ki jih ob nesreči zrakoplova izvajajo organi v skladu s predpisi o zagotavljanju varnosti zračnega prometa in področja iskanja zrakoplova.

# NESREČA ZRAKOPLOVA

Zaradi številnih zračnih poti, ki prepletajo zračni prostor Obalne regije, ne moremo izključiti nastanka nesreče zrakoplova večjega obsega zaradi strmoglavljenja posameznega zrakoplova ali trka dveh zrakoplovov, pri katerem bi bilo lahko udeleženo večje število potnikov (padec zrakoplova na naseljeno območje, nesreča na težko dostopnem terenu, nesreče zrakoplova, ki prevažajo nevarne snovi ali padec zrakoplova v morje).

Območje nadzorovane cone Aerodroma Portorož obsega območje občine Piran, Izole in del MO Koper. Velikost območja meri 137 km2.Ima obliko valja s središčem na letališču Portorož. Radij obsega območje skoraj do Koštabone, Kampela in Izole ter nadaljuje pot po Piranskem zalivu. Ker se v bližini nahaja meja z Republiko Hrvaško, sega tudi na njeno območje. Letališka kontrola ima dovoljenje za vodenje zrakoplovov nad področjem Republike Hrvaške (Buje – Umag), kjer se zrakoplov preda kontroli letenja Pula in obratno.

Nadzorovana cona (CTR) letališča Aerodrom Portorož sega na območje Krajinskega parka Sečoveljskih solin, ki vsebuje elemente kulturne dediščine. V primeru nesreče zrakoplova na območje Krajinskega parka Sečoveljskih solin je potrebna čim hitrejša zaščita in nadaljnja preprečitev poškodb kulturne dediščine.

Ima pa Aerodrom Portorož specifično lego med vsemi letališči v Sloveniji, saj ga obdajajo:

* + naseljeni kraji, ki so v neposredni bližini letališča,
  + državna meja z Republiko Hrvaško,
  + morje in
  + težko prehodne soline.

Na območju nadzorovane cone prebiva 74.718 prebivalcev v 17.008 objektih, od tega 13.368 stanovanjskih[[1]](#footnote-1).

V Obalni regiji ni drugih športnih letališč ali vzletišč, ki bi lahko pomenila nevarnost za nastanek nesreče zrakoplova.

V Obali regiji imamo evidentiran tudi 1 heliport, in sicer Heliport Splošne bolnišnice Izola. Heliport je svetlobno voden, kar omogoča tudi nočno vzletanje in pristajanje, opremljen je z ustrezno protipožarno opremo ter meteorološkimi napravami. Leži na nadmorski višini 112 metrov. Severni in južni sektor zračnega prostora sta ugodna za izvajanje pristankov in vzletov helikopterjev v vizualnih meteoroloških pogojih (VMC) podnevi (VFR) in ponoči (night VFR).

Vzletno pristajalni koridorji so brez naravnih in umetnih ovir in omogočajo varno vzletanje in pristajanje na heliportu.

Osnovna funkcija heliporta je zračna povezava, ki je namenjena za potrebe nujne medicinske pomoči, med Splošno bolnišnico Izola in Kliničnim centrom Ljubljana, slednji uporablja svoj registrirani heliport.

Heliport SB Izola je primeren največ za pristajanje helikopterja Eurocopter AS 322.

## Značilnosti nesreče zrakoplova na območju Obalne regije

Ker se večina nesreč zrakoplova zgodi na letališčih ali njihovi neposredni bližini, predvsem pri vzletanju in pristajanju, so v Obalni regiji najbolj ogroženi prebivalci, ki živijo v neposredni bližini letališča. Zato morajo imeti letališča izdelane svoje operativne načrte, ki zagotavljajo takojšen odziv na vse vrste nevarnosti in druge neobičajne razmere, da bi tako zmanjšali možnost nesreče in obseg osebne ali druge škode na letališču.

Možne žrtve nesreč zrakoplova niso samo potniki zrakoplova ali posadka, ampak tudi ljudje in živali, na območju, kjer pride do nesreč zrakoplova. Posledice nesreče, neposredne in posredne, prizadenejo tudi svojce žrtev, člane reševalnih ekip, kulturno dediščino, okolje infrastrukturo in podobno.

Zaradi številnih zračnih poti preko slovenskega zračnega prostora lahko v Obalni regiji pričakujemo tako nesreče zrakoplova manjšega obsega (glede na velikost zrakoplovov) kot tudi večjega obsega (glede na gostoto prebivalstva).

Za nesrečo zrakoplova je značilno, da:

* jih ne moremo v naprej predvideti,
* so pogosto žrtve nesreče vsi potniki in člani posadke ter tudi prebivalci, če zrakoplov pade na naseljeno območje,
* se lahko pripeti na krajih, ki niso takoj ali zlahka dostopni.

Glavni vzroki za nastanek nesreč zrakoplovov so predvsem:

* človeški dejavniki: napaka pilota, kontrole zračnega prometa ali drugih udeležencev (dispečerjev, vzdrževalcev itn.);
* naravni pojavi: neugodne vremenske razmere, požar na zrakoplovu ali letališki infrastrukturi, potres, ki poškoduje letališko infrastrukturo;
* mehanske napake;
* teroristični napadi in druge oblike množičnega nasilja.

Posledice nesreče so:

* žrtve,
* uničen ali poškodovan zrakoplov, infrastruktura, stavbe ali kulturna dediščina,
* vpliv na okolje,
* možnost verižnih nesreč.

Najhujše posledice lahko povzročijo nesreče zrakoplovov:

* na območju kontrolirane cone (CTR) letališča Aerodrom Portorož, ker je pri vzletih in pristankih verjetnost za nastanek nesreče največja;
* na naseljenem območju, kjer so poleg potnikov in članov posadke prizadeti tudi prebivalci ter poškodovani ali uničeni objekti in infrastruktura;
* ki prevažajo nevarno blago in pri tem pride do nenadzorovanega uhajanja škodljivih snovi v okolje ali do požara oziroma eksplozije;
* na težko dostopnem terenu in pri nesreči zrakoplova na vodnih površinah, kjer je reševanje oteženo ter zaradi težjega dostopa verjetno tudi časovno zamaknjeno.

Nastanek verižne nesreče se lahko pričakuje zaradi:

* nesreče zrakoplova na naseljenem območju, ki lahko povzroči požare ali eksplozije in tako ogrozi življenje ljudi ter živali, prometne nesreče, poškodbe ali uničenje infrastrukture in kulturne dediščine;
* nesreče zrakoplova, ki prevaža nevarno blago, kar lahko povzroči nenadzorovane izpuste ali odtekanje nevarnih tekočin v okolje in tako tudi nastanek požara ali eksplozije;
* stacionarnih virov nevarnih snovi, na katere lahko pade zrakoplov.

## Državna meja z Republiko Hrvaško

Področje letališča Aerodroma Portorož neposredno meji na R Hrvaško. Zrakoplovi vsakodnevno, zaradi smeri in lege vzletno-pristajalne steze letališča, letijo nad področjem R Hrvaške. Kontrola zračnega prometa ima na letališču Aerodrom Portotož, dovoljenje za vodenje zrakoplovov nad ozemljem R Hrvaške (Buje – Umag), kjer se zrakoplovi predajo kontroli letanja Pula ter obratno.

## Morje

Zračne poti potekajo tudi nad morjem. Verjetnost nesreče padca zrakoplova v morje obstaja.

## Težko prehodne soline

V smeri vzleta 33 in pristanka v smeri 15, zrakoplovi prečkajo območje solin. Področje je sorazmerno težko prehodno. Dostop z gasilsko–reševalnimi vozili je skoraj nemogoč, razen ob reki Dragonji in dostop mimo bivše tovarne Droga do uprave Solin. Vse ostale poti in dostopi so fizično zaprti zaradi Uredbe o Krajinskem parku Sečoveljske soline.

## Prevozi nevarnih snovi

Na Aerodromu Portorož se ne izvajajo prevozi nevarnih in jedrsko radioaktivnih snovi. Zaradi posebnih varnostnih ukrepov in majhne količine prepeljanih nevarnih snovi, je verjetnost nesreče zrakoplova pri prevozu teh snovi v Obalni regiji zelo majhna. V kolikor pride do take nesreče, je prevoznik tisti, ki mora zavarovati, pobrati ali odstraniti nevarno snov ali kako drugače poskrbeti, da ni več nevarnosti. Če prevoznik tega ne more storiti, mora poklicati pristojno organizacijo pooblaščeno za reševanje nesreč z nevarnimi snovmi, da to stori na njegove stroške.

## in druge oblike množičnega nasilja

Teroristična dejanja na Aerodromu Portorož so možna.

Aerodrom Portorož ima izdelan integralni načrt varnostnega sistema, ki temelji na izdelavi varnostnih dokumentov, usposabljanju zaposlenih, logističnih postopkih in izvajanju stalnih vaj zaposlenih. V programih so zajeti vsi izredni primeri napovedanih oziroma predvidljivih dogodkov in nenapovedanih oziroma nepredvidljivih dogodkov, ki ogrožajo varnost prometa zrakoplova.

Poleg obveznih policijskih enot ima Aerodrom Portorož tudi posebno varnostno službo. Obe službi sta odgovorni za izvajanje varnostnega načrta.

## Verjetnost nastanka verižne nesreče

Ob nesreči zrakoplova na Aerodromu Portorož ni pričakovati večjega števila ranjenih in mrtvih, lahko pa se to število bistveno poveča zaradi možnih različnih verižnih nesreč.

Ob nesreči zrakoplova izven letališča pa lahko pričakujemo tudi večje število ranjenih in tudi veliko smrtnih žrtev, predvsem takrat, ko bi prišlo do trka dveh večjih zrakoplovov ali pri strmoglavljenju večjega zrakoplova, ki potujejo po zračnih poteh preko Obalne regije. Padec zrakoplova na naseljeno območje ali zrakoplova, ki prevaža nevarne snovi, bi lahko povzročil poškodbe infrastrukture, požare in eksplozije.

Nevarnost za verižno nesrečo predstavljajo tudi viri večjega tveganja za okolje (Luka Koper d.d., Petrol d.d., Instalacija Sermin, Istrabenz Plini d.o.o., Titus d.o.o. Dekani) in viri manjšega tveganja za okolje (Butan plin d.d., PE Izola).

## Potresna ogroženost

Potres lahko ogrozi tudi zračni promet, s poškodovanjem letališke infrastrukture. Aerodrom Portorož in Heliport Izola ležita na območju, kjer lahko pričakujemo potres VI. stopnje po evropski potresni lestvici (EMS).

## Sklepne ugotovitve

Na ožjem območju letališča Aerodrom Portorož in Heliporta Izola, lahko pričakujemo predvsem nesreče manjšega obsega, na celotnem območju Obalne regije pa tudi nesreče večjega obsega, ki bi imele za posledice večje število ranjenih in mrtvih (padec zrakoplova na naseljeno območje, nesreča na težko dostopnem terenu, iskanje pogrešanega zrakoplova, nesreče zrakoplova, ki prevažajo nevarne snovi ali padec zrakoplova v morje).

Večino nesreč se zgodi med pristajanjem ali vzletanjem zrakoplova, zato je padec zrakoplova na naseljeno področje manj verjeten. Veliko bolj verjeten je padec zrakoplova v morje ali v soline, kar bi predstavljalo zelo zahtevno reševanje, zaradi težke prehodnosti solin.

Področje letališča Aerodrom Portorož je tudi v Krajinskem parku Sečoveljske soline, zato se je pri reševanju potrebno povezati z Zavodom za varstvo naravne dediščine. V primeru reševanja zrakoplova iz morja je potrebno vključiti tudi sosednjo državo.

Nesreče s prevozom nevarnih snovi so na Aerodromu Portorož izključene, ker to letališče ne sprejema takega tovora. Ne moremo pa izključiti nesreče z nevarnimi snovmi na območju celotne Obalne regije.

Kljub izdelanemu varnostnemu programu, terorizem na letališču Aerodrom Portorož ni izključen, vendar je malo verjeten.

Na Heliportu Izola ni beležiti nesreč.

|  |  |
| --- | --- |
| P – 14/1 | Smeri pristajanja in vzletanja zrakoplovov na Aerodromu Portorož |
| P – 14/2 | Instrument approach chart – ICAO |
| P – 14/3 | Visual approach char |
| P – 14/4 | Aerodrome chart and parking chart |
| P – 14/8 | Instrumental approach chart z lokacijo Heliporta Izola |
| P – 14/9 | Visual approach char z lokacijo Heliporta Izola |
| P – 14/10 | Vzletno-pristajalne ravnine Heliporta Izola |
| P – 14/11 | Tloris Heliporta Izola |

# OBSEG NAČRTOVANJA

## Temeljne ravni načrtovanja

Temeljni načrt je državni načrt zaščite in reševanja ob nesreči zrakoplova, z njim pa morajo biti usklajeni vsi ostali načrti na nižjih nivojih.

Regijski načrt je izdelan za nesrečo zrakoplova večjega obsega, ki se zgodi na območju Obalne regije. Ob tej nesreči se poleg regijskega načrta, uporabita tudi državni in občinski načrt..

Načrte zaščite in reševanja pripravijo občine, ki so na območju CTR letališča Aerodrom Portorož, to so Mestna občina Koper ter občini Izola in Piran.

Delni načrt zaščite in reševanja za nesrečo zrakoplova večjega obsega pripravi občina Ankaran. V načrtu občina predvidi obveščanje, izvajanje zaščitnih ukrepov in naloge ZRP.

Mednarodno letališče Aerodrom Portorož d.o.o. izdela načrt zaščite in reševanja ob nesreči zrakoplova v celoti – obratni načrt.

## Temeljna načela zaščite, reševanja in pomoči

ZRP se ob nesreči zrakoplova organizira v skladu z načeli, ki jih določa Zakon o varstvu pred naravnimi in drugimi nesrečami. Ob nesreči zrakoplova se upoštevajo predvsem načelo pravice do varstva, načelo pomoči, načelo javnosti, načelo preventive, načelo odgovornosti in načelo postopnosti pri uporabi sil in sredstev.

# ZAMISEL IZVAJANJA ZAŠČITE, REŠEVANJA IN POMOČI OB NESREČI ZRAKOPLOVA

## Temeljne podmene načrta

Temeljne podmene regijskega načrta so:

1. Varstvo pred posledicami nesreče zrakoplova zagotavljajo v okviru svojih pristojnosti Aerodrom Portorož, Splošna bolnišnica Izola, prevozniki, resorno ministrstvo, prebivalci kot posamezniki, prebivalci organizirani v prostovoljne reševalne sestave ter druge nevladne organizacije, ki se ukvarjajo z zaščito in reševanjem, javne reševalne službe, podjetja, zavodi in druge organizacije, katerih dejavnost je pomembna za zaščito in reševanje ter lokalne skupnosti in državni organi skladno s svojimi pristojnostmi.
2. Velikost zrakoplova, število potnikov na krovu in kraj, kjer se je zgodila nesreča:

* nesreče zrakoplova na letališču,
* nesreče zrakoplova na naseljenem območju,
* nesreče zrakoplova, ki se zgodi na težko dostopnem terenu,
* nesreče zrakoplova na vodnih površinah ali
* nesreče zrakoplova, ki prevaža nevarno blago,

ter ocenjene posledice, ki jih povzroči nesreča zrakoplova na ljudeh, naravi in objektih, določajo raven načrtovanja.

1. Podatke o zaznanem oddajanju signala v sili na območju RS iz sistema COSPAS-SARSAT sprejme URSP.
2. Podatke o nesreči zrakoplova, pošlje KZPS, če je relevantno, LKZP oziroma OKZP obvesti letališki center za koordinacijo reševanja, določi kategorijo vpletenega / vpletenih zrakoplova / zrakoplovov in to informacijo nemudoma sporoči v CORS, le ta pa v ReCO Koper. Informacije o nesreči zrakoplova izven letališča KZPS nemudoma pošlje v CORS, le ta pa v ReCO Koper.
3. Regijski načrt je pripravljen za primer nesreče zrakoplova večjega obsega, ko sile in sredstva javnih reševalnih služb in sile in sredstva za ZRP občine ne zadostujejo za izvajanje zaščitnih ukrepov in nalog ZRP. Hkrati z regijskim načrtom ZiR se aktivira tudi državni načrt ZiR ob nesreči zrakoplova.
4. Regijski načrt obravnava nesrečo civilnega ali vojaškega zrakoplova.
5. Vsem udeležencem ob nesreči zrakoplova morajo pristojni organi in službe zagotoviti takojšno in ustrezno pomoč.
6. Ob nesreči zrakoplova večjega obsega ReCO Koper obvesti deležnike, ki imajo naloge pri izvajanju ZRP.
7. Ob nesreči vojaškega oziroma tujega vojaškega zrakoplova, SV skupaj s Policijo, Poveljnikom CZ RS in poveljnikom CZ za Obalno regijo izvaja aktivnosti reševanja zrakoplova. Če je v nesreči zrakoplova udeležen vojaški zrakoplov tuje države, se izvajajo postopki reševanja v skladu z veljavnimi predpisi ob sodelovanju države udeleženke.
8. Življenja prebivalcev so lahko ob nesreči zrakoplova ogrožena, če do nesreče pride na naseljenem območju ali če se zgodi nesreča zrakoplova, ki prevaža nevarno blago. Prebivalci morajo biti o pričakovani nevarnosti, mogočih posledicah, načrtih in ukrepih za zmanjšanje in odpravo posledic ter o ravnanju ob nesreči obveščeni, še posebno, če okolju grozi večja nevarnost oziroma bi nesreča zrakoplova povzročila večjo materialno škodo na urbanem območju. Po prejemu obvestila o nesreči zrakoplova, poveljnik CZ za Obalno regijo določi pristojno reševalno enoto in gasilsko enoto, vodja intervencije pa zagotovi, da so nemudoma izvedeni vsi ukrepi za zmanjšanje števila žrtev in drugih posledic nesreče zrakoplova.
9. Ob nesreči zrakoplova je za operativno opravljanje nalog ZRP na kraju nesreče odgovoren vodja intervencije, ki so mu neposredno podrejene vse sile, ki sodelujejo pri opravljanju nalog na terenu. Vodja intervencije je predstavnik gasilcev najvišje kategorizirane enote, vodja podvodne reševalne službe pa v primeru, če se nesreča zgodi na vodnih površinah ali druga pristojna oseba.
10. Ob nesreči zrakoplova na območju letališča Aerodrom Portorož ali v njegovi neposredni bližini mora obratovalec letališča zagotoviti potrebno tehnično opremo in sredstva za odstranitev zrakoplova oziroma njegovih ostankov in razbitin z vzletno-pristajalne steze ter manevrskih površin letališča. Letališče se ob nesreči zrakoplova, glede na razmere ali po potrebi, lahko zapre za zračni promet. Stroške reševanja zrakoplova ali odstranjevanje razbitin nosi lastnik zrakoplova.
11. V primeru nesreče zrakoplova na naseljenem območju, na težko dostopnem terenu je za operativno izvajanje nalog ZRP na kraju nesreče odgovoren vodja intervencije, ki so mu neposredno podrejene vse sile, ki sodelujejo pri izvajanju nalog na terenu. Po prejemu obvestila o nesreči zrakoplova se določi pristojno reševalno enoto, vodja intervencije pa zagotovi, da so nemudoma izvedeni vsi ukrepi za zmanjšanje števila žrtev in drugih posledic nesreče zrakoplova.
12. Ob nesreči zrakoplova se po potrebi zaprosi za pomoč sosednje ali druge države in mednarodne organizacije.

## Zamisel izvedbe zaščite in reševanja

Odziv na nesrečo zrakoplova je odvisen od pričakovanih posledic oziroma posledic nesreče zrakoplova, človeških žrtev in gmotne škode.


1. **Ob nesreči manjšega obsega:**

* pri kateri je uničen zrakoplov z vzletno maso manj kot 5700 kg ali je v nesreči umrlo oziroma se teže poškodovalo manj kot 12 oseb in okolju ne grozi večja nevarnost;
* ki jo praviloma lahko obvladujejo poklicne reševalne službe in prevoznik ter enote in službe za ZRP občine, kadar se nesreča zgodi zunaj letališča, in poleg navedenih še reševalne službe letališč, če se nesreča zgodi na letališču ali v njegovi neposredni bližini;
* pri kateri iskanje pogrešanih oseb v skladu z Zakonom o nalogah in pooblastilih policije vodi Policija v sodelovanju s pristojnim vodjem intervencije oziroma pristojnim poveljnikom CZ;
* pri kateri se izvedejo obveščanje pristojnih organov in javnosti, ocena stanja na terenu, vzpostavitev stanja pripravljenosti za ukrepanje ter aktiviranje občinskih sil za ZRP, izvajanje zaščitnih ukrepov in nalog ter nadaljnje spremljanje dogodkov.

1. **Ob nesreči večjega obsega:**

* je uničen zrakoplov z vzletno maso več kot 5700 kg ali je v nesreči umrlo oziroma se teže poškodovalo 12 in več oseb ali okolju grozi večja nevarnost;
* je za nadzor in obvladovanje take nesreče treba uporabiti poleg javnih reševalnih služb in prevoznika ter občinskih sil za ZRP in poleg navedenih še službe letališča, če se nesreča zgodi na letališču ali v njegovi neposredni bližini, tudi sile in sredstva za ZRP na ravni regije (in države);
* se takoj, ko sile in sredstva poklicnih reševalnih služb, prevoznika in občinskih enot in služb za ZRP, kadar se nesreča zgodi zunaj letališča, in poleg navedenih še reševalne službe letališča, če se nesreča zgodi na letališču ali v njegovi neposredni bližini, ne zadostujejo za obvladovanje nesreče, uporabi regijski načrt, torej se aktivirajo enote in službe za ZRP na ravni regije. Hkrati z regijskim načrtom se uporabljajo tudi državni in občinski načrti ali deli občinskega načrta ter obratni načrti ZIR;
* iskanje pogrešanih oseb ob nesreči zrakoplova v skladu z Zakonom o nalogah in pooblastilih policije vodi Policija v sodelovanju s poveljnikom CZ RS, poveljnikom CZ za Obalno regijo ter drugimi regijskimi organi in organizacijami. Pri reševanju lahko po potrebi sodeluje tudi SV. Policija zavaruje kraj nesreče, delo in vodenje nalog ZRP pa prevzame ter usklajuje poveljnik CZ RS v sodelovanju s poveljnikom CZ za Obalno regijo, občinskim poveljnikom CZ ter reševalnimi in drugimi službami;
* pri reševanju zrakoplova na morju sodelujejo tudi URSP in enote Policije;
* se obvestijo pristojni organi in javnosti, aktiviranje sil za ZRP pa poteka na podlagi napovedi poteka nesreče in ocene razmer ter določitve zaščitnih ukrepov in nalog.

Prikaz zamisli izvedbe zaščite, reševanja in pomoči oz. koncepta odziva ob nesreči zrakoplova je predstavljen v naslednji shemi:



*Shema 1: Koncept odziva ob nesreči zrakoplova.*

## Uporaba načrta

Regijski načrt se aktivira v primeru nesreče zrakoplova večjega obsega na območju Obalne regije. Načrt se uporablja do končanja dejavnosti ZRP in zagotovitve osnovnih pogojev za življenje ob nesreči.

V primeru, ko se aktivira regijski načrt, so v skladu z načelom postopnosti aktivirani tudi posamezni občinski oz. deli občinskih načrtov zaščite in reševanja, obenem pa je hkrati aktiviran tudi državni načrt.

Odločitev o uporabi regijskega načrta sprejme poveljnik CZ za Obalno regijo oziroma njegov namestnik.

|  |  |
| --- | --- |
| D – 19 | Vzorec sklepa o aktiviranju načrta ZiR ob nesreči |
| D – 20 | Vzorec sklepa o preklicu izvajanja zaščitnih ukrepov in nalog ZRP |

# SILE, SREDSTVA IN VIRI ZA IZVAJANJE NAČRTA

Za ZRP ob nesreči zrakoplova se v skladu z nalogami iz 8. poglavja uporabijo sile in sredstva:

* letališč,
* lokalnih skupnosti,
* države (na državni ravni in ravni regije).

## Pregled organov in organizacij, ki sodelujejo pri izvedbi

## nalog iz regijske pristojnosti

### Organi regije:

* + Izpostava URSZR Koper,
  + Policijska uprava Koper,
  + Javna zdravstvena služba (SB Izola, ZD Koper, Izola in Piran, NMP),
  + ZVKD OE Piran,
  + Zavod za varstvo narave OE Piran,
  + NIJZ OE Koper,
  + NLZOH OE Koper,
  + pristojne inšpekcijske službe.

### Sile za zaščito, reševanje in pomoč regije:

* **Organi vodenja Civilne zaščite regije:**
* poveljnik CZ za Obalno regijo,
* namestnik poveljnika CZ za Obalno regijo,
* štab CZ za Obalno regijo v operativni sestavi.
* **Enote in službe Civilne zaščite regije:**
  + logistični center,
  + službe za podporo,
  + služba za podporo in opravljanje posebnih nalog ZRP pri ekoloških in drugih nesrečah na morju.
* **Gasilske enote, službe društev in drugih nevladnih organizacij:**
* JZ GB Koper,
* PGD-ji iz OGZ Koper, GZ Izola in GZ Piran,
* gorska reševalna služba – društvo Ljubljana (reševalna skupina Ilirska Bistrica) in društvo Tolmin (reševalna skupina Ajdovščina),
* jamarska reševalna služba – reševalni center Sežana,
* enote reševalcev z reševalnimi psi – društvi Burja in Obala,
* podvodna reševalna služba – Reševalna postaja Koper,
* poizvedovalna služba RKS in Območna združenja Koper, Izola in Piran
  + Slovenska Karitas.
* **Druge organizacije:**
* Aerodrom Portorož d.o.o,
* letalski prevozniki,
* SLKZP,
* Javna zdravstvena služba – ZD Koper, ZD Izola, ZD Piran, SB Izola,
* CSD Južna Primorska – enota Koper, Izola in Piran,
* ARSO (MOPE),
* enota za identifikacijo oseb Medicinske fakultete,
* Policija z enoto za vodenje, sodelovanje in koordinacijo pri preiskavi letalske nesreče in z drugimi zmogljivostmi,
* ELME in/ali MEEL,
* Zmogljivosti, ki jih zagotavlja SV,
* URSP (ob nesreči zrakoplova na morju).

### Lokalna raven pomoči

V primeru nesreče zrakoplova bi imele poleg sil za ZRP samoupravnih lokalnih skupnosti pomembno vlogo tudi druge občinske javne službe in podjetja. Njihova vloga in naloge se opredelijo v občinskih načrtih zaščite in reševanja ob nesreči zrakoplova.

|  |  |
| --- | --- |
| Številka priloge | Naslov priloge |
| P – 1 | Podatki o poveljniku, namestniku poveljnika in članih štaba CZ |
| P – 3 | Pregledi sil za ZRP |
| P – 4 | Podatki o organih, službah in enotah CZ |
| P – 7 | Pregled javnih in drugih služb, ki opravljajo dejavnosti pomembne za zaščito in reševanje |
| P – 11 | Pregled gasilskih enot s podatki o poveljnikih in namestnikih poveljnikov |
| P – 24 | Pregled enot, služb in drugih operativnih sestavov društev in nevladnih organizacij, ki sodelujejo pri reševanju |
| P – 25 | Pregled človekoljubnih organizacij |
| P – 26 | Pregled centrov za socialno delo |
| P – 27 | Pregled zdravstvenih domov, zdravstvenih postaj in reševalnih postaj |
| P – 28 | Pregled splošnih in specialističnih bolnišnic |

## Materialno-tehnična sredstva za izvajanje načrta

Materialno-tehnična sredstva se načrtuje za:

* + zaščitno in reševalno opremo ter orodje (sredstva za osebno in skupinsko zaščito, oprema, vozila ter tehnična in druga sredstva, ki jih potrebujejo strokovnjaki, reševalne enote, službe in reševalci),
  + materialno tehnična sredstva iz državnih rezerv za ZRP.

Za izvajanje ZRP se uporabljajo sredstva, ki se zagotavljajo na podlagi predpisanih meril za organiziranje, opremljanje in usposabljanje sil za ZRP.

O pripravljenosti in aktiviranju sredstev iz popisa za potrebe regijskih enot in služb CZ ter drugih sil ZRP na območju Obalne regije odloča poveljnik CZ za Obalno regijo. V primeru potrebe po pripravljenosti in aktiviranju sredstev iz popisa iz drugih regij Poveljnik CZ za Obalno regijo zaprosi za pomoč Poveljnika CZ RS.

## Predvidena finančna sredstva za izvajanje načrta

Finančna sredstva se načrtujejo za:

* + stroške aktiviranja in operativnega delovanja pripadnikov sil za ZRP (nadomestila oziroma refundacije plače, prehrana, namestitev, prevozni stroški),
  + stroške operativnega delovanja gasilskih enot (npr. goriva, maziva, gasilska sredstva itn.),
  + stroške usposabljanja enot in služb,
  + stroške nabave, servisiranja in zamenjave najpomembnejše zaščitne in reševalne opreme,
  + materialne stroške (prevozne stroške, storitve, gorivo, mazivo).

|  |  |
| --- | --- |
| D – 1 | Načrtovana finančna sredstva za izvajanje načrta ZiR |

# OPAZOVANJE, OBVEŠČANJE IN ALARMIRANJE

## Opazovanje

Nadzor zračnega prostora RS, ki se izvaja neprekinjeno, zagotavlja pristojna enota SV, vodenje in usmerjanje zračnega prometa pa KZPS d.o.o..

Kontrolo zračnega prometa na območju Obalne regije izvaja pristojna služba KZPS d.o.o.:

* + LKZP Portorož, ki vodi, usmerja in koordinira zračni promet zrakoplovov, ki pristajajo, vzletajo, vozijo po tleh ali preletavajo območje letališča. Posledično je KZPS vir informacij, kje je zrakoplov in v kakšnih težavah se nahaja.

Pri izvajanju posameznih nalog nadzora zračnega prostora lahko sodelujejo, v skladu s skupnimi načrti na podlagi mednarodnih pogodb, tudi vojaški sistemi, službe in zrakoplovi zavezniških držav.

## Obveščanje pristojnih organov in služb

Podatke o nesreči zrakoplova prejme ReCO Koper na telefonsko številko 112 od:

* + pristojne službe letališča,
  + prevoznika,
  + posameznika, ki opazi nesrečo,
  + KZPS d.o.o.

Po sprejemu podatka o nesreči zrakoplova ReCO Koper najprej preveri verodostojnost obvestila pri LKZP Portorož ter o tem obvesti CORS.

Ob nesreči zrakoplova na letališču, letališki center za koordinacijo reševanja o nesreči najprej obvesti ReCO Koper in druge skladno s postopki obveščanja. Če sile in sredstva ZRP javnih reševalnih služb, prevoznika ter občinskih sil za ZRP in reševalnih služb letališča ne zadostujejo ter je treba uporabiti sile in sredstva na ravni regije oziroma države, ReCO Koper posreduje informacijo v CORS.

Obvestilo o nesreči zrakoplova, ki ga dobi ReCO Koper, mora vsebovati podatke o:

* + vrsti zrakoplova,
  + državi prevoznika,
  + prevozniku zrakoplova,
  + vrsti nevarnosti – nesreča ali zrakoplov v stiski,
  + položaju zrakoplova,
  + kraju vzleta in pristanka zrakoplova,
  + UTC času poteka dogodka,
  + številu oseb v zrakoplovu (potnikov in posadke),
  + vrsti in količini blaga,
  + izvedenih ukrepih in
  + potrebni pomoči.

Ob nesreči zrakoplova večjega obsega ReCO Koper obvesti:

* + KZPS d.o.o.,
  + Aerodrom Portorož d.o.o.,
  + CORS,
  + JZ GB Koper,
  + poveljnika CZ Obalne regije oziroma njegovega namestnika,
  + Izpostavo URSZR Koper (vodjo in odgovorne delavce),
  + OKC PU Koper,
  + dispečerski center zdravstva (NMP, SB Izola),
  + odgovorno osebo občine, kjer se je zgodila nesreča.

Izpostava URSZR Koper ob nesreči zrakoplova sproti obvešča URSZR, občine kjer se je zgodila nesreča, organe vodenja ZRP o nevarnostih, stanju in razmerah ob nesreči, sprejetih ukrepih ter poteku zaščite, reševanja in pomoči. S tem namenom pripravlja dnevne in izredne informativne biltene, objavlja informacije na spletnih straneh URSZR in občasne širše pisne informacije.

|  |  |
| --- | --- |
| P – 1 | Podatki o poveljniku, namestniku poveljnika in članih regijskega štaba CZ |
| P – 15 | Podatki o odgovornih osebah, ki se jih obvešča o nesreči |
| P – 16 | Pregled kontaktnih organov sosednjih držav in mednarodnih organizacij |
| P – 18 | Seznam medijev, ki bodo posredovala obvestilo o izvedenem alarmiranju in napotke o izvajanju zaščitnih ukrepov |
| P – 14/6 | Načrt ZiR ob nesreči zrakoplova Aerodrom Portorož |
| P – 14/12 | Načrt ZiR ob nesreči zrakoplova Splošna bolnišnica Izola |
| P – 14/13 | Navodila ob nesreči zrakoplova Splošna bolnišnica Izola |

## 

## Obveščanje javnosti

Na regijski ravni je za obveščanje javnosti in komuniciranje z mediji ob nesreči zrakoplova v skladu s pooblastili pristojen Poveljnik CZ za Obalno regijo oz. njegov namestnik ali član štaba, ki je zadolžen za stike z javnostjo. Po potrebi izpostava URSZR Koper lahko ustanovi tudi informacijski center.

Svojce udeležencev nesreče obvešča in za njih poskrbi pristojni prevoznik zrakoplova.

Za obveščanje javnosti o razmerah na letališču je pristojno letališče, na katerem je prišlo do nesreče.

### Obveščanje prebivalcev na ogroženem naseljenem območju

Vse informacije za javnost Štab CZ Obalne regije posreduje preko ReCO Koper CORS-u in tudi občinam na območju nesreče.

Obveščanje prebivalcev na prizadetem območju mora biti usklajeno z obveščanjem splošne javnosti.

Za obveščanje prebivalcev o nesreči (navodila o ravnanju in ukrepi) na prizadetem območju so pristojne občine, ki načine in oblike obveščanja podrobneje opredelijo v načrtih oziroma delih načrtov zaščite in reševanja ob nesreči zrakoplova.

Občine informacije lahko posredujejo prek posebne objavljene telefonske številke, lokalnih medijev in na druge krajevno običajne načine. Prebivalce obveščajo o razmerah na prizadetem območju, o izvajanju zaščitnih ukrepov in nalog ZRP ter osebne in vzajemne zaščite.

|  |  |
| --- | --- |
| P – 18 | Seznam medijev, ki bodo posredovali obvestila o izvedenem alarmiranju in napotke za izvajanje zaščitnih ukrepov |

### 

### Obveščanje splošne (širše) javnosti

Javnost mora biti o nesreči zrakoplova obveščena pravočasno in objektivno.

Po aktiviranju Štaba CZ za Obalno regijo sporočila za javnost glede opravljanja nalog ZRP na območju Oblane regije, pripravlja in posreduje v objavo Štab CZ za Obalno regijo. To nalogo opravlja član regijskega štaba, ki je zadolžen za stike z javnostjo.

Po aktiviranju Štaba CZ RS sporočila za javnost glede opravljanja nalog ZRP pripravlja in posreduje v objavo Štab CZ RS. To nalogo opravlja predstavnik za odnose z javnostmi URSZR oziroma po potrebi služba MO, pristojna za odnose z javnostmi. Po potrebi oziroma ob nesreči večjega obsega se v obveščanje javnosti vključi UKOM v skladu s svojimi pristojnostmi.

Avtorji, ki objavijo sporočila za javnost, jih morajo posredovati v vednost CORS, ReCO Koper in UKOM.

Obveščanje javnosti ob nesrečah poteka v medijih, ki morajo v skladu z Zakonom o medijih na zahtevo državnih organov, javnih podjetij in javnih zavodov brez odlašanja brezplačno objaviti nujno sporočilo glede resne ogroženosti življenja, zdravja ali premoženja ljudi, kulturne in naravne dediščine, okolja ter varnosti države.

Obveščanje javnosti ob nesreči zrakoplova lahko poteka tudi prek CORS z dnevnimi in izrednimi informativnimi bilteni, obveščanjem prek RTV Slovenija, časopisov, teleteksta, intraneta MO in ZiR, interneta in drugih medijev ter družbenih omrežij.

Ob nesreči zrakoplova prebivalce v regiji lahko seznanjajo tudi:

* pristojni poveljnik CZ (občine, regije),
* vodja intervencije,
* župan prizadete občine,
* vodja Izpostave URSZR Koper,
* druge pooblaščene osebe.

|  |  |
| --- | --- |
| P – 17 | Seznam prejemnikov informativnega biltena |
| P – 18 | Seznam medijev, ki bodo posredovali obvestila o izvedenem alarmiranju in napotke za izvajanje zaščitnih ukrepov |

### Obveščanje drugih držav

Obveščanje sosednje Republike Italije in Republike Hrvaške, se o zrakoplovu v sili oziroma o nesreči zrakoplova, izvaja preko CORS, v skladu z mednarodnimi dvostranskimi in večstranskimi sporazumi o sodelovanju pri varstvu pred naravnimi in civilizacijskimi nesrečami ter državnim načrtom ZIR ob nesreči zrakoplova.

## Alarmiranje

Ob nesreči zrakoplova na naseljeno območje, ko je neposredno ogroženo življenje ali zdravje ljudi in živali, je treba prebivalce opozoriti na neposredno nevarnost z alarmiranjem v skladu z Uredbo o organizaciji in delovanju sistema opazovanja, obveščanja in alarmiranja.

Alarmiranje javnosti izvede ReCO Koper na zahtevo:

* pristojnega vodje intervencije,
* poveljnika CZ za Obalno regijo oziroma njegovega namestnika,
* župana ogrožene občine,
* poveljnika ali namestnik štaba CZ ogrožene občine.

ReCO Koper praviloma hkrati ogroženim prebivalcem posreduje:

* podatke o vzroku za uporabo alarmnega znaka,
* podatke o ogroženem območju,
* napotke za osebno in vzajemno zaščito,
* napotke za izvajanje zaščitnih ukrepov,
* napotke za ravnanje prebivalcev ob nesreči zrakoplova.

Ob nesreči zrakoplova, ki bi lahko ogrozila prebivalstvo na določenem območju Obalne regije, ReCO Koper sproži alarmni znak za »neposredno nevarnost« po nalogu poveljnika CZ za Obalno regijo. Sledilo mu bo navodilo o izvajanju zaščitnih ukrepov, ki ga bodo posredovali osrednji in lokalni mediji.

Če je alarmni znak dan v obmejnem območju ReCO Koper, o vzroku proženja alarma obvesti CORS, ta pa regijski center v sosednjih državah:

* + Italija – Palmanova; Sklenjen je Protokol o čezmejnem sodelovanju ob naravnih in drugih nesrečah med URSZR MORS in pristojnimi organi Furlanije Julijske Krajine oz. Republiko Italijo,
  + Hrvaška – Pazin, Rijeka; Sporazum med Vlado RS in Vlado RH o sodelovanju pri varstvu pred naravnimi in civilizacijskimi nesrečami.

Po prenehanju nevarnosti ReCO Koper, proži alarmni znak »konec nevarnosti« na osnovi odredbe poveljnika CZ za Obalno regijo.

|  |  |
| --- | --- |
| P – 18 | Seznam medijev, ko bodo posredovala obvestila o izvedenem alarmiranju in napotke za izvajanje zaščitnih ukrepov |

# AKTIVIRANJE SIL IN SREDSTEV

## Aktiviranje sil in sredstev za ZRP

Aktiviranje sil in sredstev za ZRP poteka glede na obseg ter kraj nesreče.

**Ob nesreči manjšega obsega se aktivirajo:**

* ob nesreči na letališču:
  + poklicne reševalne službe in reševalna služba letališča,
  + po potrebi enote in službe za ZRP občine,
* zunaj letališča:
  + poklicne reševalne službe,
  + po potrebi enote in službe za ZRP občine.

Postopke aktiviranja ureja načrt letališča Aerodrom Portorož, občinski načrti zaščite in reševanja ob nesreči zrakoplova ali deli občinskih načrtov zaščite in reševanja ob nesreči zrakoplova.

**Ob nesreči večjega obsega se aktivirajo:**

* ob nesreči na letališču:
  + poklicne reševalne službe in reševalna služba letališča,
  + poleg enot in služb za ZRP na ravni občine tudi enote ter službe za ZRP na ravni regije in države,
* zunaj letališča:
  + poklicne reševalne službe,
  + poleg enot in služb za ZRP na ravni občine tudi enote ter službe za ZRP na ravni regije in države.

Aktiviranje sil na ravni regije izvaja ReCO Koper, postopke aktiviranja drugih sil pa urejajo načrti letališč, občinski načrti ali deli občinskih načrtov ob nesreči zrakoplova.

## Aktiviranje organov vodenja CZ in njihovih strokovnih služb

O pripravljenosti in aktiviranju CZ in drugih sil za ZRP iz regijske pristojnosti odloča poveljnik CZ RS v sodelovanju s poveljnikom CZ za Obalno regijo oziroma njegovim namestnikom.

Po prejemu obvestila o nesreči zrakoplova na območju Obalne regije in prvih poročilih s kraja nesreče, poveljnik CZ RS v sodelovanju s poveljnikom CZ za Obalno regijo oziroma njegovim namestnikom, presodi o trenutnih razmerah. Na podlagi stanja na terenu (razsežnosti, posledice nesreče ter zahtev po pomoči), sprejme odločitev o aktiviranju regijskih organov CZ, pristojnih za operativno in strokovno vodenje ZRP.

Glede na oceno stanja in napovedi dogodkov poveljnik CZ za Obalno regijo lahko skliče oziroma aktivira regijske organe CZ oziroma druge organe, ki podpirajo vodenje:

* namestnika poveljnika CZ za Obalno regijo,
* člane Štaba CZ za Obalno regijo.

Vodja Izpostave URSZR Koper v skladu s potrebami in predvidenim potekom nesreče aktivira delavce Izpostave za izvajanje nalog ob nesreči in nudenju podpore štabu CZ za Obalno regijo. Za zagotavljanje komunikacijske in informacijske podpore se ReCO Koper po potrebi okrepi z dodatnimi delavci.

Poveljnik CZ za Obalno regijo oziroma njegov namestnik spremlja razmere na kraju nesreče in odloča o nadaljnjih ukrepih in nalogah.


## Aktiviranje regijskih sil in sredstev za zaščito, reševanje in pomoč

O aktiviranju regijskih sil in sredstev za ZRP v Obalni regiji, v skladu s presojo razmer, odloča poveljnik CZ RS v sodelovanju s poveljnikom CZ za Obalno regijo oziroma njegov namestnik. Aktiviranje regijskih sil in sredstev za ZRP se izvaja v skladu z Navodilom za izvajanje aktiviranja/mobilizacije organov vodenja ter sil za ZRP.

Pozivanje regijskih pripadnikov CZ in drugih sil za ZRP izvaja Izpostava URSZR Koper, ki ureja tudi vse zadeve v zvezi z nadomestili in povračili stroškov, ki jih imajo pripadniki pri opravljanju dolžnosti v CZ oziroma pri opravljanju nalog ZRP.

Regijske sile za ZRP, ki bodo posredovale na mestu nesreče zrakoplova, se zberejo na svojih zbirališčih, kjer se po potrebi dodatno opremijo, določi se jim delovišče in izda delovni nalog.

Za zagotavljanje varnosti se aktivira policija, ki zavaruje kraj nesreče, ureja cestni promet za intervencijska vozila, zavaruje območja dogajanja posameznih zaščitnih ukrepov



*Shema 3 : Pregled sil za ZRP v regiji ob nesreči zrakoplova*

|  |  |
| --- | --- |
| P – 3 | Pregledi sil za ZRP |
| P – 5 | Seznam zbirališč sil ZRP |
| D – 14 | Vzorec odredbe o aktiviranju sil in sredstev za ZRP |
| D – 15 | Vzorec delovnega naloga |

## Zagotavljanje pomoči v materialnih in finančnih sredstvih

Materialna in finančna sredstva lahko za potrebe svojih intervencijskih enot in služb zahtevajo vodje teh enot in služb.

O uporabi materialnih sredstev, ki so:

* last Zavoda RS za blagovne rezerve (državne blagovne rezerve) za pomoč prizadetim ob nesreči zrakoplova odloča Vlada RS na predlog ministra, pristojnega za preskrbo, v sodelovanju z ministrom, pristojnim za infrastrukturo (na pobudo poveljnika CZ RS oziroma njegovega namestnika);
* državne rezerve materialnih sredstev, katerih skrbnik je URSZR (državne rezerve materialnih sredstev), za pomoč prizadetim ob nesreči zrakoplova odloča Vlada RS, v nujnih primerih pa poveljnik CZ RS.

Materialna pomoč ob nesreči zrakoplova bi obsegala:

* posredovanje pri zagotavljanju specialne opreme, ki je na mestu nesreče ni mogoče dobiti oziroma je ne more zagotoviti prevoznik (specialna oprema),
* pomoč v tipizirani zaščitni in reševalni opremi, namenjeni za naravne in druge nesreče,
* pomoč v finančnih sredstvih.

V Obalni regiji se za potrebe izvajanja zaščitnih ukrepov in nalog najprej uporabijo materialno tehnična sredstva iz regijskega in občinskih skladišč.

Posamezni strokovnjaki, enote in službe ter materialna pomoč iz drugih držav se v regiji zbira v regijskem logističnem centru Izpostave URSZR Koper. Tu bi se zbirala tudi materialno tehnična pomoč, ki bi prihajala v regijo po cestah in železnici.

|  |  |
| --- | --- |
| D – 3 | Načrt organizacije in delovanja regijskega logističnega centra |
| D – 12 | Postopkovnik: Podpora države gostiteljice mednarodni pomoči ob naravni in drugi nesreči v Republiki Sloveniji |

# UPRAVLJANJE IN VODENJE

## Organi in njihove naloge

### Izpostava URSZR Koper

* opravlja upravne in strokovne naloge ZRP iz svoje pristojnosti,
* organizira komunikacijski sistem za delovanje regijskih sil za ZRP,
* zagotavlja informacijsko podporo organom vodenja na regijski ravni,
* zagotavlja pogoje za delo štaba CZ za Obalno regijo,
* zagotavlja logistično podporo pri delovanju regijskih (državnih) služb, organov in sil za ZRP,
* pomaga pri vodenju zaščite, reševanja in pomoči ter pri odpravljanju posledic,
* v primeru nesreče zrakoplova obvešča pristojne organe v regiji,
* poziva pripadnike CZ in pripadnike drugih sil za ZRP v Obalni regiji,
* ureja sprejem mednarodne pomoči ter dostavo le-te na določeno območje,
* zbira, obdeluje in posreduje podatke o nesreči in drugih dogodkih,
* opravlja druge naloge iz svoje pristojnosti.

### Poveljnik CZ za Obalno regijo

* oceni posledice nesreče zrakoplova in potrebo po vključevanju regijskih sil in sredstev za ZRP,
* predlaga in odreja zaščitne ukrepe,
* aktivira regijski načrt,
* odloča o aktiviranju sil ZRP,
* vodi regijske sile za ZRP,
* določi vodjo intervencije,
* zahteva dodatno pomoč,
* nadzoruje izvajanje nalog - spremlja stanje za prizadetem območju,
* usmerja dejavnost za zagotavljanje osnovnih pogojev za življenje na prizadetem območju,
* obvešča Poveljnika CZ RS o posledicah in stanju na prizadetem območju,
* usklajuje izvajanje operativnih ukrepov in dejavnosti regijskih organov in o tem poroča Poveljniku CZ RS,
* vodi pripravo končnega poročila o nesreči in ga predlaga v sprejem Štabu CZ RS,
* opravlja druge naloge iz svoje pristojnosti.

### Štab CZ za Obalno regijo

* operativno načrtovanje,
* organiziranje in izvajanje reševalnih intervencij iz regijske pristojnosti,
* zagotavlja informacijsko podporo,
* zagotavljanje logistične podpore regijskim silam za ZRP,
* nudenje pomoči občinskim organom vodenja ter občinskim silam ZRP,
* vodi karto aktivnosti,
* spremlja stanje na terenu po področjih,
* nudi strokovno pomoč poveljniku CZ za Obalno regijo,
* pripravlja strokovne ukrepe in navodila za delo na območju nesreče,
* opravljanja druge naloge po odredbi Poveljnika CZ za Obalno regijo.

### Policijska uprava Koper

* varuje ljudi in premoženje ter vzdržuje javni red na območju nesreče,
* zavaruje območje nesreče,
* preprečuje, odkriva in preiskuje kazniva dejanja in prekrške, odkriva in prijema storilce kaznivih dejanj in prekrškov, druge iskane osebe ter jih izroča pristojnim organom,
* nadzira in ureja promet v skladu s stanjem prometne infrastrukture in omogoča interveniranje silam za ZRP,
* sodeluje z informacijskim centrom,
* sodeluje pri identifikaciji mrtvih,
* opravlja druge naloge iz svoje pristojnosti

### KZPS d.o.o. – LKZP Portorož

* skrbi za varno premikanje letal na letališču na vzletno pristajalni ter vozni stezi,
* na podlagi predvidenih dogodkov in možnih posledic nesreče zrakoplova določijo vrsto in obseg nesreče,
* izdaja informativne okrožnice (AIC), če so v njeni pristojnosti,
* ob nesreči zrakoplova na mednarodnem letališču izdaja sporočilo letalcem (NOTAM) o zaprtosti letališča, če je to potrebno,
* vodi kontrolo letenja in usklajuje zračni promet ter vzpostavlja prometni režim glede na razmere,
* v primeru zrakoplova v sili oziroma nesreče zrakoplova obvešča ReCO,
* opravlja druge naloge iz svoje pristojnosti.

### ZVKD – Območna enota Piran

* izdela oceno posledic ogroženosti kulturne dediščine na prizadetem območju,
* usmerja aktivnosti za zaščito in reševanje kulturne dediščine, določi ustrezne lokacije, zagotavlja delovno silo, materialna sredstva ter rešitve za zavarovanje kulturne dediščine,
* organizira in usposablja strokovne ekipe za zaščito in obnovo kulturne dediščine,
* izdela program celovite obnove poškodovanih kulturnih spomenikov in
* opravlja druge naloge iz svoje pristojnosti.

### ZRSVN – Območna enota Piran

* izdela oceno posledic ogroženosti naravne dediščine na prizadetem območju
* usmerja aktivnost za zaščito in reševanje naravne dediščine, določi ustrezne lokacije, zagotavlja delovno silo, materialna sredstva ter rešitve za zavarovanje naravne dediščine,
* organizira in usposablja strokovne ekipe za zaščito in obnovo naravne dediščine,
* izdela program celovite obnove poškodovane naravne dediščine in
* opravlja druge naloge iz svoje pristojnosti.

### Javna zdravstvena služba – ZD Koper, Izola, Piran

* organizira in izvaja medicinsko oskrbo (NMP) ponesrečenih na terenu in v zdravstvenih ustanovah,
* skrbijo za pripravo in prevoz ponesrečencev,
* sodeluje pri zagotavljanju pogojev identifikacije mrtvih,
* opravlja druge naloge iz svoje pristojnosti.

### SB Izola

* zagotavlja ustrezno organizacijo in pogoje za neprekinjeno in učinkovito bolnišnično oskrbo poškodovanih v nesreči,
* organizira bolnišnično oskrbo poškodovanih,
* opravlja druge ukrepe in naloge iz svoje pristojnosti

### NIJZ OE Koper

* ob nesreči, kjer so vključene nevarne snovi NIJZ prepoznava morebitne grožnje zdravju, ocenjuje tveganja in pripravlja ukrepe za varovanje in zaščito zdravja.

### NLZOH OE Koper

* zagotavlja naloge nacionalnih referenčnih laboratorijev in javno zdravstvenih mikrobioloških laboratorijev, nudi strokovno podporo in laboratorijske analize pri skrbi za ustrezno pitno vodo, varno hrano, varno in čisto okolje ter ravnanje z odpadki. Izvajajo tudi ekotoksikološke preiskave okolja za različne kemikalije (fitofarmacevtska sredstva, biocidi, industrijske kemikalije,…).

### CSD Južna Primorska – enota Koper, Izola, Piran

* po potrebi izvaja nudenje psihosocialne pomoči udeležencem v nesreči in reševalcem. Učinki nesreče so lahko dolgotrajni tako za reševalce kot za preživele in njihove svojce.
* ocenjuje posledice nesreče zrakoplova z vidika zagotavljanja pomoči ogroženim skupinam oseb in preko izvajalcev socialnovarstvenih storitev in programov, izvajalcev javnih pooblastil ter drugih zavodov izvaja ukrepe za preprečitev oziroma lajšanje socialne stiske pri ljudeh na prizadetem območju .

### Nevladne organizacije

RKS-OZ, Slovenska Karitas, PGD, kinologi, potapljači, taborniki, skavti ter druge nevladne organizacije, katerih dejavnost je pomembna za ZRP, izvajajo naloge iz svoje pristojnosti.

Vključujejo se v skupne akcije ZRP na podlagi odločitev Poveljnika CZ za Obalno regijo.

|  |  |
| --- | --- |
| Številka priloge | Naslov priloge |
| D - 22 | Načrti dejavnosti (PU Koper, Letališče Portorož d.o.o., ZD Koper, Izola, Piran, Splošna bolnišnica Izola) |

## Operativno vodenje

Operativno vodenje dejavnosti ZRP ob nesreči zrakoplova izvaja več subjektov:

**OB NESREČI MANJŠEGA OBSEGA:**

* **na mednarodnem letališču Aerodrom Portorož:**

ZRP ob nesrečah na letališču Aerodrom Portorož, znotraj letališke ograje oziroma na območju 3000 metrov od letališke ograje, vodi sprva aktivnosti zaščite in reševanja vodja intervencije gasilsko reševalne službe Aerodroma Portorož. V tem času so mu podrejene vse sile za ZRP. Kasneje vodenje prevzame letališki krizni štab Aerodrom Portorož, v katerem sta direktor Aerodroma Portorož in poveljnik CZ za Obalno regijo. Vodja intervencije gasilsko reševalne službe Aerodrom Portorož še vedno ostaja vodja intervencije. Postopek reševanja ponesrečenega zrakoplova na letališču poteka v skladu z Načrtom zaščite in reševanja ob nesreči zrakoplova na Letališču Portorož.

Če sile za ZRP ne zadoščajo, se vključi poveljnik CZ občine Piran.

* **zunaj letališča:**

Za operativno vodenje ZRP na kraju nesreče je odgovoren vodja intervencije, ki so mu neposredno podrejene vse sile, ki sodelujejo pri opravljanju nalog na terenu. Če sile za ZRP ne zadoščajo, se vključi poveljnik CZ občine Piran.

**OB NESREČI VEČJEGA OBSEGA:**

Ob nesreči večjega obsega operativno vodenje prevzame poveljnik CZ RS v sodelovanju s poveljnikom CZ za Obalno regijo oziroma njegovim namestnikom. Vključijo se pristojni občinski poveljnik ter poveljnik CZ letališča, kadar je nesreča na letališču. Poveljnik CZ RS določi vodjo intervencije, kateremu so neposredno podrejene vse sile, ki sodelujejo pri izvajanju nalog ZRP na terenu

Vodja intervencije zunaj letališča je predstavnik gasilcev najvišje kategorizirane enote, ki sodeluje pri reševanju ob nesreči zrakoplova. Pravilo je to gasilec iz vrst JZ GB Koper. Če se nesreča zgodi na vodnih površinah, je vodja intervencije vodja podvodne reševalne službe, ali druga pristojna oseba.

Logistično podporo regijskim silam za ZRP, kar obsega zagotavljanje zvez, opreme, materiala, prevoza, informacijske podpore, prehrane, zdravstvenega in drugega varstva, zagotavljajo Izpostava URSZR Koper z ReLC Izola.

SV pri izvajanju operativne ravni sodeluje v skladu s predpisi, ki urejajo obrambo ter varstvo pred naravnimi in drugimi nesrečami, v skladu s svojo organiziranostjo, opremljenostjo, usposobljenostjo ter razpoložljivostjo.

V opravljanje nalog se lahko vključijo tudi drugi subjekti v skladu s predpisi, ki urejajo varstvo pred naravnimi in drugimi nesrečami.

### Preiskovanje nesreče zrakoplova

Nesreče zrakoplovov in resne incidente civilnih zrakoplovov preiskuje SPLPŽNI. Za preiskovanje nesreče vojaškega ali tujega vojaškega zrakoplova je pristojna SV.

Območje nesreče civilnega zrakoplova in območje razbitin in sledi ter predmetov iz zrakoplova najprej zavarujejo policisti in sicer do konca njihovega ogleda. Policija o prvih izvedenih ukrepih obvešča preiskovalni organ in državnega tožilca. Varovanje območja nesreče in območja razbitin, sledi ter predmetov se lahko preneha po izdaji pisnega sklepa glavnega preiskovalca.

Na območju nesreče oziroma območju razbitin je dovoljen vstop le osebam, ki jim to dovoli glavni preiskovalec SPLPŽNI. Ni se dovoljeno dotikati in premeščati razbitine, spreminjati območje nesreče, brisati ali spreminjati sledi nesreče zrakoplova, premeščati predmete ter drugo vsebino iz zrakoplova do konca varovanja območja nesreče oziroma območja razbitin.

Na kraj nesreče pride veliko prvih posredovalcev (gasilci, reševalci, policisti in drugi), ki opravljajo svoje delo, zato je za kakovostno preiskovanje nesreče treba zagotoviti čim bolj ohranjene sledi nesreče, ki bi jih prvi posredovalci zaradi narave svojega dela lahko nevede in nehote poškodovali ali celo uničili. Prvi posredovalci morajo upoštevati navodilo za zavarovanje sledov nesreče zrakoplova (D – 706: Preiskovalni organ pri ministrstvu, pristojnem za promet, lahko zaprosi za del logistične podpore ministrstvo, pristojno za obrambo, in ministrstvo, pristojno za notranje zadeve, če so za zagotovitev te podpore potrebne posebna oprema, usposobljenost in izurjenost).

Zavarovanje območja nesreče vojaškega zrakoplova ali tujega vojaškega zrakoplova ter območja razbitin in sledi in predmetov, ki so izven območja vojaških objektov izvede vojaška policija v sodelovanju s civilno policijo. Vojaška policija izvaja varovanje po navodilih glavnega preiskovalca Stalne komisije za preiskovanje letalskih nesreč in incidentov vojaških zrakoplovov vse do zaključka preiskave oziroma do pisnega sklepa o prenehanju varovanja, ki ga izda glavni preiskovalec. V primeru nesreče zrakoplova na morju sodeluje URSP s svojimi zmogljivostmi.

|  |  |
| --- | --- |
| Številka priloge | Naslov priloge |
| D – 706 | Navodilo prvim posredovalcem za zavarovanje sledov nesreče zrakoplova |

## Uporaba zvez

Pri prenosu podatkov in govornem komuniciranju se lahko uporabljajo vse razpoložljive elektronske komunikacije ter informacijska infrastruktura, ki temeljijo na različnih medsebojno povezanih omrežjih v skladu z Zakonom o varstvu pred naravnimi in drugimi nesrečami ter Zakonom o elektronskih komunikacijah. Prenos podatkov in komuniciranje med organi vodenja, reševalnimi službami ter drugimi izvajalci ZRP poteka s pomočjo več storitev oziroma zvez.

Ob operativnem vodenju in izvajanju ZRP se uporabljajo:

* radijske zveze v sistemu zaščite in reševanja (ZARE – podsistem radijskih zvez in podsistem osebnega klica, ZARE+, ZARE DMR, ZARE+ DMR),
* sistem stacionarne telefonije (analogna in digitalna),
* sistem mobilne telefonije in prenosa podatkov,
* sistem satelitske telefonije in prenosa podatkov,
* telefaks,
* internet (e-pošta, videokonferenca, spletne aplikacije).

Uporabijo se lahko tudi:

* **sistem zvez Zveze radioamaterjev Slovenije,**
* **sistem zvez SV** – **RASTO DRM SV za enote SV,**
* **letalske radijske postaje,**
* **drugi sistemi,** ki oz. če izpolnjujejo pogoje za vključitev v enoten informacijsko-komunikacijski sistem na področju varstva pred naravnimi in drugimi nesrečami.

Ob izvajanju ZRP se uporabljajo tudi **javne telekomunikacijske zmogljivosti:**

* sistem stacionarne telefonije (analogna in digitalna),
* sistem mobilne telefonije in prenosa podatkov,
* sistem satelitske telefonije in prenosa podatkov,
* telefaks,
* internet (e-pošta, videokonference in spletne aplikacije).

Za vzpostavitev radijske zveze za povezavo med organi vodenja se uporabljajo zveze ZARE preko repetitorjev:

* Poljane (kanal 12)
* Malija (kanal 11)
* Beli križ (kanal 06)

Sistem radijskih zvez ZARE, ki ga uporabljajo CZ ter reševalne službe, temelji na uporabi določenega števila semidupleksnih ter simpleksnih kanalov. Posamezne kanale dodeljujejo posameznim uporabnikom ReCO Koper.

|  |  |
| --- | --- |
| Številka priloge | Naslov priloge |
| P – 19 | Radijski imenik sistema ZARE, ZARE+ |
| D – 4 | Zagotavljanje zvez ob nesreči |

# UKREPI IN NALOGE ZAŠČITE, REŠEVANJA IN POMOČI

## Ukrepi ZRP

Od zaščitnih ukrepov se ob nesreči zrakoplova izvajajo naslednji ukrepi:

* prostorski, urbanistični, gradbeni in drugi tehnični ukrepi,
* RKB zaščita,
* evakuacija,
* sprejem in oskrba ogroženega prebivalstva,
* zaščita kulturne in naravne dediščine.

Posebno pozornost je potrebno nameniti invalidom in ranljivim skupinam (otroci, starejši, nosečnice in drugi).

Podrobneje se zaščitni ukrepi ZRP opredelijo v občinskih načrtih zaščite in reševanja oziroma posameznih delih občinskih načrtov zaščite in reševanja, če občina ne pripravlja načrta v celoti.

|  |  |
| --- | --- |
| Številka priloge | Naslov priloge |
| P – 7 | Pregled javnih in drugih služb, ki opravljajo dejavnosti pomembne za zaščito in reševanje |

### Prostorski, urbanistični, gradbeni in drugi tehnični ukrepi

V primeru, da bi se zgodila nesreča večjega obsega na gosto naseljenem območju ali težko dostopnem terenu, občine in organizacije, ki gospodarijo s cestno, železniško ter drugo infrastrukturo, izvajajo naslednje ukrepe:

* določitev in ureditev lokacij za postavitev zasilnih prebivališč,
* določitev in ureditev lokacij za začasno skladiščenje ruševin ter drugih odpadkov,
* določitev in ureditev lokacij oziroma objektov za zbiranje ter začasno skladiščenje nevarnih snovi,
* določitev lokacij za shranjevanje trupel do pokopa,
* ustavitev prometa po cestah, železnici in na letališču na ogroženem območju,
* vzpostavitev komunikacij in določitev obhodnih poti.

Občine v svojih prostorskih aktih določijo lokacije, ki se ob naravni ali drugi nesreči lahko uporabijo za ureditev začasnih skladišč ruševin in drugih odpadkov, lokacije za postavitev začasnih prebivališč ter lokacije oziroma objekte za začasno skladiščenje nevarnih snovi in kontaminiranega materiala. Pri tem je treba upoštevati varnost lokacije, topografske značilnosti, velikost uporabne površine, okoljske razmere (čistost okolja, podnebne razmere itn.), sestavo tal, vegetacijo, dostopnost, oskrbo z vodo, bližino infrastrukture (komunala, energetika in promet), oddaljenost od obstoječih družbenih in gospodarskih objektov, oddaljenost od zavarovanih in posebno občutljivih območij, možnosti zavarovanja območja ter urejene pravice do rabe zemljišča.

Občinski in regijski štabi ter enote CZ, javne gospodarske službe in druga podjetja morajo ob nesreči zrakoplova začeti izvajati operativne zaščitne ukrepe.

Če je posledica nesreče zrakoplova več mrtvih, je treba trupla ustrezno zaščititi pred okoljskimi vplivi v skladu s predpisi, ki določajo ravnanje z infektivnimi trupli, in Pravilnikom o prevozu in pokopu posmrtnih ostankov.

Ob nesreči zrakoplova na urbano območje je pomembno, da se, kadar so posledica poškodovani objekti (kot posledica eksplozije ali požara ob nesreči zrakoplova), čim prej ugotovi poškodovanost (stavb in gradbeno-inženirskih objektov), ki jih je s preprostimi ukrepi mogoče hitro sanirati ali utrditi, koliko objektov je tako močno poškodovanih, da jih ni mogoče popraviti, in koliko je prebivalcev, ki jim je treba zagotoviti začasno prebivališče.

Prav tako je treba ugotoviti stanje komunalne infrastrukture in takoj začeti popravljati električne napeljave in transformatorje, telefonsko omrežje, vodovode in plinovode ter tudi energetske objekte, ki so zaradi nesreče poškodovani. Ugotoviti je treba stanje prometnic, opraviti zapore cest in po potrebi urediti obvoze. Ob nesreči naloge izvajanja zapor cest in zagotovitev začasnih obvozov izvedejo podjetja oziroma službe, ki skrbijo za vzdrževanje cest in prometne infrastrukture (komunalna in cestna podjetja) ter gradbena podjetja

Upravljavec letališča mora ob nesreči zrakoplova na letališču v skladu s svojimi operativnimi postopki ob nevarnosti uporabe manevrskih površin in drugih infrastrukturnih objektov letališče pravočasno zapreti s podano zahtevo za objavo sporočila NOTAM v skladu s predpisi iz zagotavljanja letalske varnosti na mednarodnih letališčih v RS.

|  |  |
| --- | --- |
| Številka priloge | Naslov priloge |
| P – 10 | Pregled gradbenih podjetij |
| P – 23 | Pregled lokacij načrtovanih za potrebe ZiR v občinskih prostorskih načrtih |

### Radiološka, kemična in biološka zaščita

Na mednarodnem letališču Aerodrom Portorož ne pristajajo tovorni zrakoplovi. Pri nesreči zrakoplova lahko pride do izteka kerozina in ostalih naftnih derivatov v zemljo, kar bi pomenilo ekološko nesrečo za Krajinski park Sečoveljskih solin.

Ob nesreči zrakoplova obstaja nevarnost, da zaradi poškodbe zrakoplova, lahko pride do nenadzorovanega uhajanja nevarnih snovi v okolje. Poleg življenj potnikov na zrakoplovu, ljudi na letališču, so ogrožena tudi življenja ljudi in živali, ki živijo na območju nesreče in okolje. Če do tega pride, je potrebno na prizadetem območju poostriti nadzor nad nevarnimi snovmi in ravnanje z njimi.

Naloge enot, ki izvajajo RKB-zaščitne ukrepe ob nesreči zrakoplova, ki je prevažalo nevarno blago:

* izvidovanje nevarnega blaga v okolju (detekcija, identifikacija, dozimetrija in enostavnejše analize),
* ugotavljanje in označevanje meja kontaminiranih območij,
* ugotavljanje prenehanja radiološke, kemične in biološke nevarnosti,
* jemanje vzorcev za analize in preiskave,
* usmerjanje, usklajevanje in izvajanje zaščitnih ukrepov,

izvajanje dekontaminacije ljudi in opreme

Izvajanje ukrepov ZRP ob nesreči zrakoplova, v primerih, ko je prisotno nevarno blago, lahko opravlja letališka gasilska enota, poklicna gasilska enota JZ GB Koper ali občinske enote CZ.

Ob nesreči zrakoplova, ko so zaradi nevarnega blaga ogrožene podtalnica, kmetijske, gozdne in vodne površine, ReCO Koper o tem obvesti tudi pristojnega inšpektorja Inšpektorata za okolje in prostor ter pristojnega inšpektorja Inšpektorata RS za kmetijstvo, gozdarstvo, lovstvo in ribištvo.

Če pride do kontaminacije širšega območja kot sekundarna posledica nesreče zrakoplova, se izvajajo zaščitni ukrepi v skladu z Regijskim načrtom zaščite in reševanja ob jedrski nesreči ali načrtom zaščite in reševana ob nesreči z nevarnimi snovmi.

Vsi pripadniki sil, ki intervenirajo na ogroženem območju morajo imeti zagotovljeno osebno zaščitno opremo in biti ustrezno opremljeni.

Občine morajo v svojih načrtih bolj podrobno opredeliti kako bo potekalo obveščanje o nevarnostih v zvezi nevarnimi snovmi, kateri zaščitni ukrepi se bodo izvajali in kako se bodo ti ukrepi izvajali.

|  |  |
| --- | --- |
| Številka priloge | Naslov priloge |
| D – 24 | Radiološka, kemijska in biološka zaščita – razdelava zaščitnega ukrepa za pomoč pri načrtovanju in izvajanju ukrepa |

### Evakuacija

Ob nesreči zrakoplova se evakuacija izvaja, če pride do padca zrakoplova na naseljeno območje ali so zaradi večjega požara oziroma nenadzorovanega uhajanja nevarnih snovi v okolje ogrožena življenja ljudi in živali, premoženje in kulturna dediščina.

**Evakuacijo** odredi župan prizadete občine oziroma poveljnik CZ občine, v nujnih primerih pa tudi vodja intervencije.

Evakuacijo prebivalcev iz naselij, ki se nahajajo na ogroženem območju načrtujejo in izvajajo občine v skladu s svojim načrtom zaščite in reševanja.

Poveljnik CZ prizadete občine ali vodja intervencije ima pravico in dolžnost, da med vodenjem ZRP odredi tudi **umik** ljudi, živali in premoženja iz ogroženih objektov in z območij. Umik lahko odredi le, če ne more drugače zavarovati ljudi in premoženja ter zagotoviti izvajanja ZRP, in sme trajati le toliko časa, kolikor je to nujno. Umik prebivalcev se praviloma izvede znotraj območja prizadete občine, saj se predvideva, da bo umik trajal krajše obdobje.

Občine morajo v svojem načrtu ali delu načrta ZIR podrobno opredeliti, kje bodo lokacije evakuacijskih zbirališč, kako bo potekala in kdo vse sodeluje pri evakuaciji ljudi in živali iz neuporabnih objektov in ogroženih območij, postopek evidentiranja prebivalcev, ki se jih evakuira, postopek razporejanja ogroženih v nastanitvene enote in postopek sprejema, nastanitve in oskrbe ogroženih prebivalcev.

|  |  |
| --- | --- |
| Številka priloge | Naslov priloge |
| P – 20 | Pregled sprejemališč za evakuirane prebivalce |
| P – 21 | Pregled objektov, kjer je možna začasna namestitev ogroženih prebivalcev, in njihove zmogljivosti ter lokacije, primerne za postavitev zasilnih prebivališč |
| D – 9 | Zaščitni ukrep evakuacija – priporočilo |

### Sprejem in oskrba ogroženih prebivalcev

Prebivalcem, ki zaradi posledic nesreče ne morejo ostati doma in so ostali brez sredstev za preživljanje, morajo občine zagotoviti zatočišče ter oskrbo z najnujnejšimi življenjskimi potrebščinami.

Sprejem in oskrba ogroženih ter prizadetih prebivalcev obsegata:

* evidentiranje ogroženih prebivalcev,
* urejanje sprejemališč,
* urejanje začasnih prebivališč (če je le mogoče, se prebivalci namestijo v zidane objekte oziroma bivalnike),
* nastanitev prebivalstva,
* oskrbo z najnujnejšimi življenjskimi potrebščinami, torej s pitno vodo, hrano, obleko, električno energijo, nujno zdravstveno oskrbo, psihološko pomočjo, obveščanjem in izobraževanjem šoloobveznih otrok,
* zbiranje in razdeljevanje humanitarne pomoči.

Sprejem in oskrbo ogroženih prebivalcev načrtujejo in izvajajo občine v občinskih načrtih oziroma delih načrta skupaj z načrtovanjem evakuacije. Naloge na tem področju opravljajo službe CZ za podporo, gospodarske družbe, zavodi in druge organizacije, ki razpolagajo z nastanitvenimi in prehrambnimi zmogljivostmi, enote tabornikov in skavtov, Območna združenja Rdečega križa Slovenije, Slovenska Karitas in druge humanitarne organizacije, CSD Južna Primorska s svojimi enotami in druge socialne službe ter občani v okviru sosedske pomoči.

Nastanitev evakuiranih prebivalcev z ogroženih območij občine je možna na neogroženih območjih v zaledju občin in se izvaja po načrtih občin.

Nastanitev se izvede v primerne objekte, kjer so zagotovljeni osnovni pogoji za življenje (ogrevanje, voda, elektrika, sanitarije). V ta namen se običajno uporabijo športni objekti (dvorane), šolske telovadnice, počitniške zmogljivosti izven sezone in drugi za to primerni objekti.

V občinskih načrtih zaščite in reševanja je treba natančno določiti mesta, kjer se sprejmejo evakuirani prebivalci in se jim zagotovijo najnujnejše možnosti za nastanitev, pitna voda, hrana, obleka ter zdravstvena oskrba. Občine morajo natančno opredeliti kdo zbira podatke o ljudeh, ki so bili evakuirani, kdo odloča o nastanitvenih zmogljivostih, kje in kako se bo pridobilo dovoljenje za postavitev začasnih bivališč, kako in kdo je odgovoren za oskrbo v nastanitvenih enotah, postopek zbiranja in razdeljevanja humanitarne pomoči in na kakšen način bo potekal nadzor preskrbe z življenjskimi sredstvi.

Regijasodeluje z zagotavljanjem opreme in sredstev iz državnih rezerv, ki so potrebna za oskrbo in nastanitev prebivalcev in so shranjena v ReLC Izola.

|  |  |
| --- | --- |
| Številka priloge | Naslov priloge |
| P – 20 | Pregled sprejemališč za evakuirane prebivalce |
| P – 21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacije primerne za postavitev zasilnih prebivališč |
| P – 22 | Pregled organizacij, ki zagotavljajo prehrano |
| P – 25 | Pregled humanitarnih (človekoljubnih) organizacij, ki sodelujejo pri oskrbi prebivalcev |
| P – 26 | Pregled centrov za socialno delo |
| D – 11 | Zaščitni ukrep Sprejem in oskrba ogroženih prebivalcev – priporočilo |

### Zaščita kulturne in naravne dediščine

Nadzorovana cona (CTR) mednarodnega letališča Portorož sega v krajinski park Sečoveljske soline, ki obsega elemente kulturne dediščine. Ob nesreči zrakoplova v krajinskem parku Sečoveljske soline ali ob poškodbi katerekoli druge kulturne dediščine sta nujni čim hitrejša zaščita in nadaljnja preprečitev poškodb kulturne dediščine.

Zaščita kulturne dediščine obsega priprave in izvajanje ukrepov za zmanjšanje nevarnosti ter preprečevanje škodljivih vplivov nesreče zrakoplova na kulturno dediščino. Izvajajo jih strokovnjaki s področja varstva kulturne dediščine v sodelovanju z enotami CZ in drugimi silami za ZRP.

Ukrepe reševanja kulturne dediščine ob nesreči zrakoplova izvajajo lastniki in uporabniki oziroma upravljavci kulturne dediščine. Pri tem jim pomagajo pristojne strokovne ustanove, občine in država. Neposredno po nesreči mora pristojna javna služba Zavoda za varstvo kulturne dediščine Slovenije (ZVKDS) pridobiti podatke glede stanja kulturne dediščine, ki je bila ob nesreči zrakoplova poškodovana, ter v sodelovanju z lastniki in upravljavci dediščine tudi dokumentirati poškodbe. V nadaljevanju se pristojni konservator odloči glede takojšnjih zaščitnih ukrepov, ki so potrebni, da ne bi prišlo še do dodatne škode ali uničenja kulturne dediščine. Nujne zaščitne ukrepe po navodilih pristojnega konservatorja izvedejo lastniki ali upravljavci dediščine. Če lastnik ali upravljavec ne zmore sam izvesti nujnih zaščitnih ukrepov, pri tem lahko sodelujejo tudi sile za zaščito in reševanje (pripadniki CZ, gasilske enote ter druge sile za ZRP).

Podatki, pomembni za zaščito in reševanje kulturne dediščine ob nesreči zrakoplova, so dostopni za pregledovanje na spletni strani ministrstva. Podatki iz registra so javni in so dostopni tudi za prevzem ter uporabo.

|  |  |
| --- | --- |
| Številka priloge | Naslov priloge |
| P – 31 | Pregled kulturne dediščine |

## Naloge ZRP

Ob zrakoplovu v sili oziroma nesreči zrakoplova se izvajajo naslednje naloge ZRP:

* po potrebi iskanje pogrešanih oseb,
* gašenje in reševanje ob požarih,
* prva pomoč in NMP,
* reševanje na težko dostopnem predelu ali na naseljenem območju,
* reševanje na vodi in iz vode,
* pomoč ogroženim in prizadetim prebivalcem,
* zagotavljanje osnovnih pogojev za življenje ob nesreči.

Posebno pozornost pri opravljanju nalog ZRP je treba posvetiti invalidom in ranljivim skupinam (otroci, starejši, nosečnice in drugi).

Podrobneje se naloge ZRP razdelajo v občinskih načrtih zaščite in reševanja ob nesreči zrakoplova oziroma v posameznih delih občinskih načrtov zaščite in reševanja, če občina ne izdeluje načrta v celoti.

### Iskanje pogrešanih oseb ob nesreči zrakoplova

Iskanje pogrešanih oseb ob nesreči zrakoplova vodi Policija, sodelujejo pa lahko tudi sile ZRP v Obalni regiji:

* jamarska reševalna služba (Reševalni center Sežana),
* podvodna reševalna služba (Reševalna postaja Koper),
* enote reševalcev z reševalnimi psi (Kinološka zveza Slovenije, Zveza vodnikov reševalnih psov),
* poizvedovalna služba Rdečega križa Slovenije (RKS OZ Koper, Izola, Piran),
* prostovoljci (gasilci, lovci in drugi).

Delovanje ob nesrečah zrakoplovov večjega obsega usklajuje poveljnik CZ za Obalno regijo. Glede na oceno posledice nesreče Poveljnik CZ za Obalno regijo odloča o obsegu in vrsti vključenih sil za ZRP.

|  |  |
| --- | --- |
| Številka priloge | Naslov priloge |
| P – 24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |

### Gašenje in reševanje ob požarih

Naloge gašenja požarov in reševanja na zrakoplovu ali mednarodnem letališču, skladno z načrti zaščite in reševanja izvajajo:

* gasilska služba Aerodroma Portorož, ki je usposobljena za gašenje in reševanje posameznih tipov zrakoplovov,
* JZ GB Koper,
* PGD Sečovlje, ki lahko v najkrajšem času nudi pomoč gasilski službi letališča,
* Po potrebi druge enote sosednjih gasilskih društev.

Gasilske enote izvajajo naslednje naloge:

* gašenje požarov in reševanje ob požarih in eksplozijah,
* reševanje ukleščenih in blokiranih potnikov,
* pomoč pri prenosu ponesrečencev s kraja nesreče in s težje dostopnih predelov,
* pomoč pri pripravi ponesrečenih za prevoz in
* druge splošne reševalne naloge.

Po obvestilu o požaru na Aerodormu Portorož ReCO Koper alarmira gasilsko enoto letališča. Če pride do požara izven območja Aerodroma Portorož in presega zmožnosti letališke gasilske enote, vodja intervencije preko ReCO Koper zahteva dodatne sile (po potrebi JZ GB Koper, pristojno PGD in enote sosednjih PGD). Če pride do požara izven nadzorovane cone letališča, se letališka gasilska enota ne aktivira.

Organiziranje in vodenje gasilskih enot vodijo ter usmerjajo vodje gasilskih intervencij. Za gašenje in reševanje na težko dostopnem terenu se lahko sile in sredstva za reševanje (reševalci, gasilci in sredstva za reševanje) do kraja nesreče prepeljejo s helikopterji Policije ali SV. Prav tako se lahko za gašenje požara na težko dostopnem in gozdnatem območju uporabijo posebej za to opremljeni helikopterji SV.

Vodja intervencije sil za ZRP mora pri izvajanju nalog gašenja in reševanja ob požarih, kakor tudi pri ostalih zaščitnih ukrepih in nalogah ob nesreči zrakoplova reševalce opozoriti na možnost prevoza streliva, eksploziva in pirotehničnih izdelkov ter na sprožitev katapultnega sedeža, če gre za vojaški zrakoplov.

|  |  |
| --- | --- |
| Številka priloge | Naslov priloge |
| P – 11 | Pregled gasilskih enot s podatki o poveljnikih in namestnikih poveljnikov |
| P – 12 | Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov |

### Prva pomoč in nujna medicinska pomoč

Ranjenim in poškodovanim ob nesreči zrakoplova na kraju nesreče pomagajo službe NMP, ki prve pridejo na kraj nesreče. Službam NMP pomagajo gasilci in druge ekipe sil za ZRP, ki prenesejo poškodovane do mesta za zdravstveno oskrbo (MZO), ki naj bo na območju, od koder je mogoč nadaljnji prevoz do zdravstvene oskrbe. Če se nesreča zgodi zunaj letališča, na morju ali težje dostopnem terenu, pomagajo tudi potapljači, gasilci in druge ekipe sil za ZRP.

V Sečovljah deluje v okviru ZD Piran Splošna ambulanta Sečovlje in zasebna zobna ambulanta. Ambulanta je od letališča oddaljena za približno 100 metrov.

V okviru prve in NMP se v MZO izvajajo:

* najnujnejša zdravstvena oskrba, triaža in priprava preživelih za prevoz v zdravstvene ustanove,
* prva psihološka pomoč,
* registracija udeležencev v nesreči in identifikacija oseb,
* komunikacije (povezava z informacijskim centrom, če je vzpostavljen).

NMP ob nesreči zrakoplova izvajajo službe NMP, organizirane na primarni in sekundarni ravni zdravstvene dejavnosti v skladu s smernicami za delovanje sistema NMP ob množičnih nesrečah.

Predbolnišnični del ukrepov sistema NMP v množičnih nesrečah obsega štiri temeljne sklope:

* aktivnosti na poti do kraja nesreče,
* prihod na kraj nesreče,
* organizacijo službe NMP na kraju nesreče,
* prevoz pacientov.

Ukrepanje na bolnišnični ravni temelji na pripravljenem načrtu delovanja bolnišnice ob množični nesreči, ki je del načrta dejavnosti Ministrstva za zdravje ter Načrta ukrepanja ob množičnih nesrečah na območju Slovenske Istre.

Ukrepi so prilagojeni organizaciji in prostorom posamezne bolnišnice ter obsegajo:

* aktiviranje in vodenje bolnišnice ob množičnih nesrečah,
* sprejem in registracijo pacientov,
* triažo in reorganizacijo bolnišnice ter prostorov (primarno in bolnišnično oskrbo pacientov),
* tehnično, materialno in logistično podporo,
* sodelovanje z mediji in zagotavljanje varnosti.

Reševanje ob letalski nesreči, v kateri so prisotne zdravju škodljive oz. strupene kemikalije, zahteva poseben protokol, ki je bil sprejet leta 2019. V ta namen so bile izdane Smernice za ukrepanje v KBRJ-nesrečah in so dostopne na spletni strani [ministrstva, pristojnega za zdravje](https://www.gov.si/assets/ministrstva/MZ/DOKUMENTI/Organizacija-zdravstvenega-varstva/Katastrofna/Smernice-za-delovanje-sluzb-NMP-ob-kemijskih-bioloskih-radioloskih-in-jedrskih-nesrecah-v2.pdf).

Kadar je potreben prenos poškodovanih z vroče cone na prostor za dekontaminacijo ali prostor za zdravstveno oskrbo, jih lahko prenašajo samo ustrezno usposobljene in opremljene ekipe.

Iz MZO se prevažajo ponesrečenci do zdravstvenih postaj in Splošne bolnišnice Izola, po potrebi tudi do Ortopedske bolnišnice Valdoltra oziroma tudi druge zdravstvene ustanove.

Ob nesreči zrakoplova večjega obsega, ko je več deset mrtvih ali so trupla neprepoznavna, se poleg rednih služb, ki opravljajo identifikacijo mrtvih, aktivira tudi enoto za identifikacijo mrtvih pri Inštitutu za sodno medicino pri Medicinski fakulteti.

|  |  |
| --- | --- |
| Številka priloge | Naslov priloge |
| P – 27 | Pregled zdravstvenih domov, zdravstvenih postaj in reševalnih postaj |
| P – 28 | Pregled splošnih in specialističnih bolnišnic |

### Reševanje na težko dostopnem predelu ali na naseljenem območju

Ob nesreči zrakoplova na težko dostopnem predelu ali ob nesreči zrakoplova na naseljeno območje se za reševanje ponesrečenih aktivirajo naslednje sile za ZRP:

* JZ GB Koper in PGD-ji OGZ Koper, GZ Izola in GZ Piran,
* PRS – reševalna postaja Koper,
* enoti reševalcev z reševalnimi psi (KD Obala, KD Burja),
* jamarska reševalna služba – reševalni center Sežana,
* poizvedovalna služba RKS,
* prostovoljci (gasilci, lovci ...).

Ob nesreči zrakoplova na težko dostopnem terenu se lahko za prevoz opreme za tehnično reševanje uporabijo helikopterji Policije in SV.

Tehnično reševanje ob nesreči večjega obsega zajema:

* iskanje zasutih ljudi,
* reševanje ljudi in premoženja iz ogroženih ter poškodovanih objektov,
* odstranitev ovir na cestah, urejanje zasilnih poti in prehodov ter pomoč pri popravilu komunalne infrastrukture in odpravljanju drugih nujnih posledic ob nesreči zrakoplova,
* urejanje lokacij za začasno nastanitev ogroženih prebivalcev.

Vodja intervencije organizira reševanje ponesrečenih iz poškodovanega zrakoplova, umik ranjenih, preživelih in mrtvih s kraja nesreče ter iskanje utopljencev oziroma pogrešanih. Intervencija se konča, ko ni več neposredne nevarnosti za življenje in zdravje ljudi.

Delovanje organov, enot in služb ter drugih sil za ZRP v skladu z načelom postopnosti vodi, usmerja in usklajuje poveljnik CZ za Obalno regijo in štab CZ za Obalno regijo.

Pri izvajanju navedenih nalog je prepovedano:

* dotikati se in premikati razbitine, ruševine ter druge vsebine zrakoplova brez predhodnega dovoljenja komisije za preiskovanje letalske nesreče in ustreznega dokumentiranja in
* spreminjati kraj nesreče in brisati sledi nesreče.

Gasilske enote sodelujejo pri različnih oblikah reševanja iz ruševin:

* reševanje ukleščenih in blokiranih potnikov,
* pomoč pri prenosu ponesrečencev s kraja nesreče in s težje dostopnih predelov,
* pomoč pri pripravi ponesrečenih za prevoz in
* druge splošne reševalne naloge.

### Reševanje na vodi in iz vode

Iskanje in reševanje ponesrečenih iz vode in na vodi ter sodelovanje pri opravljanju nujnih zaščitnih in drugih del zaradi preprečitve in ublažitve posledic nesreč izvajajo v skladu s predpisi in svojimi aktivnostmi naslednje enote:

* JZ GB Koper in PGD-ji OGZ Koper, GZ Izola, GZ Piran,
* PRS – reševalna postaja Koper,
* URSP s koordinacijskim centrom za iskanje in reševanje na morju (MRCC),
* SVOM URSP z izvajalskimi organizacijami,
* CZ s tem, da se reševanje izvaja usklajeno med različnimi reševalnimi službami in enotami.

|  |  |
| --- | --- |
| Številka priloge | Naslov priloge |
| P – 12 | Pregled gasilskih enot širšega pomena s podatki o poveljnikih in namestnikih poveljnikov |
| P – 24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |

### Pomoč ogroženim in prizadetim prebivalcem

Štab CZ za Obalno regijo v sodelovanju z zdravstveno službo, Policijo, socialno službo, RKS, prevajalsko službo in drugimi organi posreduje prve informacije o nesreči in njenih posledicah. Objavi lahko telefonsko številko, na kateri lahko prebivalci in svojci domnevnih žrtev dobijo prve informacije o nesreči in njenih posledicah.

Štab CZ za Obalno regijo posreduje informacije o nesreči, daje napotke prebivalcem na prizadetem območju, zbira, obdeluje in posreduje podatke o mrtvih in poškodovanih.

Na ravni regije se lahko organizira informacijski center (po potrebi).

### Zagotavljanje osnovnih pogojev za življenje

Ko so vzpostavljeni osnovni pogoji za življenje ob nesreči, so izpolnjeni pogoji za preklic odrejenih zaščitnih ukrepov.

Zagotavljanje osnovnih pogojev za življenje ob nesreči zrakoplova obsega:

* nujno zdravstveno oskrbo ponesrečencev in odstranitev trupel,
* nastanitev in oskrbo ogroženih prebivalcev s pitno vodo, hrano, zdravili ter drugimi osnovnimi potrebščinami,
* zagotovitev nujnih prometnih povezav,
* zaščito kulturne dediščine.

Za izvajanje nalog na področju zagotavljanja osnovnih pogojev za življenje so zadolžene občine, javne službe in druge gospodarske družbe s področja infrastrukture, občinski poveljniki CZ in poveljnik CZ za Obalno regijo.

Občine morajo v svojih načrtih bolj podrobno opredeliti katere javne službe bodo za kaj zadolžene in katere druge organizacije s področja infrastrukture bodo ob letalski nesreči tudi vključene v zagotavljanje osnovnih pogojev za življenje. Treba je načrtovati postopke sodelovanja med občino, javnimi službami in drugimi organizacijami.

Sklep o preklicu izvajanja zaščitnih ukrepov in nalog na ravni regije sprejme poveljnik CZ za Obalno regijo na podlagi sklepa poveljnika CZ RS.

|  |  |
| --- | --- |
| Številka priloge | Naslov priloge |
| D – 10 | Osnovni pogoji za življenje ob naravnih in drugih nesrečah – priporočilo |

# OSEBNA IN VZAJEMNA ZAŠČITA

Osebna in vzajemna zaščita obsega vse ukrepe, ki jih preživeli potniki in ogroženi prebivalci izvajajo za preprečevanje in ublažitev posledic nesreče zrakoplova za njihovo zdravje in življenje ter varnost svojega premoženja.

Z ukrepi, ki jih morajo izvesti potniki ob nesreči zrakoplova za zavarovanje svojih življenj in imetja je dolžan potnike seznaniti prevoznik.

Za organizacijo, razvoj in usmerjanje osebne in vzajemne zaščite prebivalcev so pristojne občine. V občinskem načrtu zaščite in reševanja ob nesreči zrakoplova se opredeli izvedba osebne in vzajemne zaščite.

Prebivalci morajo biti ozaveščeni in informirani o ukrepih oziroma pravilnem ravnanju ter ukrepanju ob nesreči zrakoplova.

Pomembno vlogo pri izvajanju osebne in vzajemne zaščite imajo tudi pristojne službe za socialno varstvo ter človekoljubne organizacije.

Napotki za izvajanje osebne in vzajemne zaščite ter preventivni ukrepi in navodila za ravnanje ob nesreči, ki se lahko smiselno uporabijo tudi ob nesreči zrakoplova, so objavljeni na spletni strani gov.si [Napotki prebivalcem ob nesrečah](https://www.gov.si/podrocja/obramba-varnost-in-javni-red/varstvo-pred-naravnimi-in-drugimi-nesrecami/napotki-prebivalcem-ob-nesrecam/).  RAZLAGA POJMOV IN OKRAJŠAV

## Pomen pojmov

* **Javno letališče** je letališče, ki je namenjeno in odprto za zračni promet in javni zračni prevoz.
* **Kontroliran zračni prostor** je del zračnega prostora, določenih razsežnosti, v katerem je zagotovljena služba za vodenje zračnega prometa v obsegu, ki je opredeljen s klasifikacijo zračnega prostora.
* **Letališče** je določeno območje na kopnem ali v vodi (vključno z zgradbami, napeljavami in opremo), delno ali v celoti namenjeno za prihode in odhode zrakoplovov in za njihovo gibanje po tleh.
* **Nadzorovana cona letališča (CTR – Control Zone)** je določen kontroliran del zračnega prostora nad letališčem in okrog njega, namenjen varovanju letališkega prometa.
* **Zrakoplov v sili** je položaj zrakoplova, pri katerem so podane okoliščine, ki kažejo na to, da se je nesreča skoraj zgodila.
* **Mešano letališče** je vojaško letališče, na katerem je dovoljen tudi civilni zračni promet.
* **Nesreča** je po zakonu o letalstvu dogodek, povezan z obratovanjemzrakoplova, ki se zgodi tedaj, ko se ena ali več oseb oziroma stvari vkrca v zrakoplov, s katerim se namerava opraviti let, do tedaj, ko se opravi izkrcanje in zaradi katerega je
* ena ali več oseb smrtno ponesrečenih ali težje poškodovanih oziroma so stvari močno poškodovane ali uničene, kot posledica nahajanja v zrakoplovu, ali neposrednega stika z delom zrakoplova vključno z deli, ki so se oddvojili, ali izpostavljenosti reaktivnemu pišu, razen, če so poškodbe posledica naravnih vzrokov, če gre za samopoškodbe ali če poškodbe povzročijo druge osebe, ali so poškodovani slepi potniki, ki se skrivajo zunaj območij, ki so običajno namenjena potnikom in posadki,
* na zrakoplovu nastala poškodba ali napaka na strukturi, ki negativno vpliva na strukturno moč, delovanje ali letalne karakteristike zrakoplova in bi zahtevalo večje popravilo ali zamenjavo poškodovanega dela, razen okvare ali poškodbe motorja, ki je omenjena samo nanj, njegov pokrov ali dodatke, ali okvare propelerja, konca krila, antene, zračnice, zavor, aerodinamičnih prehodov, manjše zareze ali vbodne luknje na površini zrakoplova,
* zrakoplov izgubljen ali popolnoma nedostopen.
* **Nesreča** je po zakonu o varstvu pred naravnimi in drugimi nesrečami dogodek ali vrsta dogodkov, povzročenih po nenadzorovanih naravnih in drugih silah, ki prizadenejo oziroma ogrozijo življenje ali zdravje ljudi, živali ter premoženje, povzročijo škodo na kulturni dediščini in okolju v takšnem obsegu, da je za njihov nadzor in obvladovanje potrebno uporabiti posebne ukrepe, sile in sredstva, ker ukrepi rednih dejavnosti, sile in sredstva ne zadostujejo.
* **Vzletišče** je določena kopenska ali vodna površina, ki je v celoti ali deloma namenjen za pristajanje, vzletanje ali gibanje zrakoplovov samo določenih vrst in kategorij.
* **Zračna pot** je kontroliran zračni prostor ali njegov del v obliki tridimenzionalnega koridorja, opremljen z radio navigacijskimi napravami.
* **Zračni promet** je gibanje zrakoplovov po zraku (let) in po letališčih ter vzletiščih.
* **Zračni prostor** RS obsega zračni prostor nad kopnim ter obalnim morjem in notranjimi vodami, ki so pod suverenostjo RS. Zračne poti v Sloveniji so glede na razvrstitev zračnega prostora v RS razdeljene v razrede C, D, E in G. Razredi C, D in E predstavljajo nadzorovani zračni prostor, zračni prostor razreda G pa je sloj prostega letenja, v katerem ni organizirane službe kontrole letenja.
* **Zrakoplov** je vsaka naprava, ki se lahko obdrži v atmosferi zaradi reakcije zraka, razen reakcije zraka na zemeljsko površino.

## Razlaga okrajšav

|  |  |
| --- | --- |
| **ARSO** | Agencija RS za okolje |
| **CAA** | Agencija za civilno letalstvo |
| **CNKZP** | Center za nadzor kontrole zračnega prometa |
| **CORS** | Center za obveščanje Republike Slovenije |
| **CTR** | Control zone (nadzorovana cona) |
| **CZ** | Civilna zaščita |
| **ELME** | Ekološki laboratorij z mobilno enoto |
| **EMS** | Evropska potresna lestvica |
| **ICAO** | Mednarodna organizacija civilnega letalstva (International  Civil Aviation Organization) |
| **ILS** | Sistem za instrumentalno letenje |
| **JZ GB Koper** | Javni zavod Gasilska brigada Koper |
| **KZPS d.o.o.** | Kontrola zračnega prometa Slovenija d.o.o. |
| **LKZP** | Letališka kontrola zračnega prometa |
| **MEEL** | Mobilna enota ekološkega laboratorija Maribor |
| **MNZ** | Ministrstvo za notranje zadeve |
| **MOPE** | Ministrstvo za okolje, prostor in energijo |
| **MZO** | Mesto za zdravstveno oskrbo |
| **MZI** | Ministrstvo za infrastrukturo |
| **NMP** | Nujna medicinska pomoč |
| **OKC PU** | Operativno komunikacijski center policijske uprave |
| **OKZP** | Območna kontrola zračnega prometa |
| **RKS-OZ** | Rdeči križ Slovenije – Območno združenje |
| **PGD** | Prostovoljno gasilsko društvo |
| **PRS** | Podvodna reševalna služba |
| **PU** | Policijska uprava |
| **ReCO** | Regijski center za obveščanje |
| **ReLC** | Regijski logistični center |
| **RKB** | Radiološka, kemična in biološko zaščita |
| **RKS** | Rdeči križ Slovenije |
| **RS** | Republika Slovenija |
| **SLKZP** | Sektor za letalsko kontrolo zračnega prometa |
| **STA** | Slovenska tiskovna agencija |
| **SV** | Slovenska vojska |
| **SVOM** | Sektor za varstvo obalnega morja |
| **URSP** | Uprava RS za pomorstvo |
| **URSZR** | Uprava RS za zaščito in reševanje |
| **UTC** | Univerzalni svetovni čas |
| **ZA-RE** | Radijske zveze v sistemu zaščite in reševanja |
| **ZD** | Zdravstveni dom |
| **ZiR** | Zaščita in reševanje |
| **ZRP** | Zaščita, reševanje in pomoč |
| **ZRSVN** | Zavod RS za varstvo narave |
| **ZVKD** | Zavod za varstvo kulturne dediščine |

# SEZNAM PRILOG IN DODATKOV

## Seznam skupnih prilog

|  |  |
| --- | --- |
| Številka priloge | Naslov priloge |
| P - 1 | Podatki o poveljniku, namestniku poveljnika in članih štaba CZ |
| P - 3 | Pregledi sil za ZRP |
| P - 4 | Podatki o organih, službah in enotah CZ |
| P - 5 | Seznam zbirališč sil ZRP |
| P - 7 | Pregled javnih in drugih služb, ki opravljajo dejavnost pomembno za zaščito in reševanje |
| P - 11 | Pregled gasilskih enot s podatki o poveljnikih in namestnikih poveljnikov |
| P - 12 | Pregled gasilskih enot širšega pomena in njihovih pooblastil s podatki o poveljnikih in namestnikih poveljnikov |
| P - 15 | Podatki o odgovornih osebah, ki se jih obvešča o nesreči |
| P - 16 | Pregled kontaktnih organov sosednjih držav in mednarodnih organizacij |
| P - 17 | Seznam prejemnikov informativnega biltena |
| P - 18 | Seznam medijev, ki bodo posredovala obvestilo o izvedenem alarmiranju in napotke o izvajanju zaščitnih ukrepov |
| P - 19 | Radijski imenik sistema ZARE, ZARE+ |
| P - 20 | Pregled sprejemališč za evakuirane prebivalce |
| P - 21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacije primerne za postavitev zasilnih prebivališč |
| P - 23 | Pregled lokacij načrtovanih za potrebe zaščite in reševanja v občinskih prostorskih aktih |
| P - 24 | Pregled enot, služb in drugih operativnih sestavov društev in nevladnih organizacij, ki sodelujejo pri reševanju |
| P - 25 | Pregled človekoljubnih organizacij |
| P - 26 | Pregled centrov za socialno delo |
| P - 27 | Pregled zdravstvenih domov, zdravstvenih postaj in reševalnih postaj |
| P - 28 | Pregled splošnih in specialističnih bolnišnic |
| P - 29 | Pregled veterinarskih organizacij |
| P - 30 | Pregled stacionarnih virov tveganja zaradi nevarnih snovi (RS) |
| P - 31 | Pregled kulturne dediščine |

## Seznam posebnih priloge

|  |  |
| --- | --- |
| P – 14/1 | Smeri pristajanja in vzletanja zrakoplovov na Aerodromu Portorož |
| P – 14/2 | Instrument approach chart – ICAO |
| P – 14/3 | Visual approach char |
| P – 14/4 | Aerodrome chart and parking chart |
| P – 14/6 | Načrt ZiR ob nesreči zrakoplova Aerodrom Portorož |
| P – 14/8 | Instrumental approach chart z lokacijo Heliporta Izola |
| P – 14/9 | Visual approach char z lokacijo Heliporta Izola |
| P – 14/10 | Vzletno-pristajalne ravnine Heliporta Izola |
| P – 14/11 | Tloris Heliporta Izola |
| P – 14/12 | Načrt ZiR ob nesreči zrakoplova Splošna bolnišnica Izola |
| P – 14/13 | Navodila ob nesreči zrakoplova Splošna bolnišnica Izola |

## Seznam skupnih dodatkov

|  |  |
| --- | --- |
| D - 1 | Načrtovana finančna sredstva za izvajanje načrta ZiR (RS/regije/občine) |
| D - 2 | Načrt URSZR/regije/občine za zagotovitev prostorskih in drugih pogojev za delo poveljnika CZ in Štaba CZ |
| D - 3 | Načrt organizacije in delovanja državnega/regijskega logističnega centra |
| D - 4 | Načrt zagotavljanja zvez ob nesreči |
| D - 5 | Priporočilo o organiziranju in vodenju informacijskega centra |
| D - 6 | Navodilo za izvajanje psihološke pomoči |
| D - 9 | Zaščitni ukrep evakuacija - priporočilo |
| D - 10 | Osnovni pogoji za življenje ob naravnih in drugih nesrečah – priporočilo |
| D - 11 | Zaščitni ukrep Sprejem in oskrba ogroženih prebivalcev – priporočilo |
| D - 12 | Postopkovnik: Podpora države gostiteljice mednarodni pomoči ob naravni in drugi nesreči v Republiki Sloveniji |
| D - 13 | Vzorec obrazca za povrnitev stroškov občinam ob nesreči |
| D - 14 | Vzorec odredbe o aktiviranju sil in sredstev za ZRP |
| D - 15 | Vzorec delovnega naloga |
| D - 16 | Vzorec zapisnika o poškodovanosti gradbenih objektov in infrastrukture |
| D - 18 | Vzorec obrazca za obveščanje dežel in županij sosednjih držav |
| D - 19 | Vzorec sklepa o aktiviranju načrta ZiR ob nesreči |
| D - 20 | Vzorec sklepa o preklicu izvajanja zaščitnih ukrepov in nalog ZRP |
| D - 21 | Topografska karta |
| D - 22 | Načrti dejavnosti |
| D - 24 | Radiološka, kemijska in biološka zaščita – razdelava zaščitnega ukrepa za pomoč pri načrtovanju in izvajanju ukrepa |

## Seznam posebnih dodatkov

|  |  |
| --- | --- |
| D - IV/2 | Navodilo potnikom ob nesreči zrakoplova (Aerodom portorož) |
| D – 706 | Navodilo prvim posredovalcem za zavarovanje sledov nesreče zrakoplova |

1. Načrt zaščite in reševanja ob nesreči zrakoplova, verzija 4.0, Aerodrom Portorož, 2021 [↑](#footnote-ref-1)